[bookmark: Rozpočet][bookmark: Harmonogram]Zmluva o dielo 
uzatvorená podľa § 536 a nasl. zákona č. 513/1991 Zb. Obchodný zákonník
v znení neskorších predpisov
(ďalej len „zmluva“)

Článok I. 
Zmluvné strany

1. Objednávateľ:	Mestská časť Bratislava - Podunajské Biskupice 
sídlo:			Trojičné námestie 10206/11, 825 61 Bratislava - mestská časť 
Podunajské Biskupice
Zastúpený: 		Ing. Roman Lamoš,MBA -  starosta
IČO:			00 641 383
DIČ:			2020943782
Bankové spojenie:	Tatra banka, a.s.
IBAN: 			SK66 1100 0000 0029 4617 5660


(ďalej iba „objednávateľ“ v príslušnom gramatickom tvare) 
a

2. Zhotoviteľ:		<vyplní uchádzač>
sídlo:			<vyplní uchádzač>
Zastúpený:		<vyplní uchádzač>
IČO: 			<vyplní uchádzač>
DIČ:			<vyplní uchádzač>
IČ DPH:			<vyplní uchádzač>
Zapísaný:	<vyplní uchádzač>
Bankové spojenie:	<vyplní uchádzač>
IBAN: 			<vyplní uchádzač>
(ďalej len „zhotoviteľ“ v príslušnom gramatickom tvare)

(objednávateľ a zhotoviteľ spolu aj ako „zmluvné strany“)



Článok II.
Preambula

Zmluvné strany uzatvárajú túto zmluvu v súlade s výsledkom verejného obstarávania na poskytnutie predmetu zmluvy v zákazke s názvom „Obnova materskej školy, Estónska 5207/3, postavenej na pozemku p.č. 5443/1, 5443/2, k.ú. Podunajské Biskupice, v Bratislave“ v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Výzva na predkladanie ponúk bola uverejnená vo Vestníku verejného obstarávania č. <vyplní verejný obstarávateľ >, zo dňa <vyplní verejný obstarávateľ> pod značkou <vyplní verejný obstarávateľ >.

Článok III.
Predmet zmluvy

1. Zhotoviteľ sa zaväzuje pre objednávateľa zhotoviť dielo „Obnova materskej školy, Estónska 5207/3, postavenej na pozemku p.č. 5443/1, 5443/2, k.ú. Podunajské Biskupice, v Bratislave“, a to v rozsahu a podľa:
1. realizačnej projektovej dokumentácie Obnova materskej školy, Estónska 5207/3, postavenej na pozemku p.č. 5443/1, 5443/2, k.ú. Podunajské Biskupice, v Bratislave, vypracovanej spoločnosťou ERGA projekt s.r.o., Nám. J.C. Hronského 12, 971 01 Prievidza, IČO: 46 935 452, zodpovedný projektant Ing. Mário Klopan, autorizovaný stavebný inžinier, reg. č. 4581*Z*I1 (ďalej len „realizačná projektová dokumentácia“),
· oznámenie k ohláseniu stavebných úprav a udržiavacích prác vydané Mestskou časťou Bratislava – Vrakuňa, č.: Ohl/3597/7792/2024/SU/AL zo dňa 21.05.2024 
· cenovej ponuky zhotoviteľa (Ponukový rozpočet, ktorý tvorí prílohu č. 1 tejto zmluvy).

2. Zhotoviteľ zhotoví dielo vo vlastnom mene a na vlastnú zodpovednosť a za podmienok dohodnutých v tejto zmluve. Zhotoviteľ sa zaväzuje vykonať dielo v rozsahu a kvalite podľa tejto zmluvy a realizačnej projektovej dokumentácie, prípadne s jej dohodnutými zmenami, v súlade s oznámením k ohláseniu stavebných úprav a inými povoleniami potrebnými pre realizáciu diela, vyjadreniami dotknutých organizácií a orgánov štátnej správy, všeobecne záväznými právnymi predpismi, platnými technickými normami, najmä STN, STN EN, ako aj pokynmi a internými predpismi objednávateľa, s ktorými bol zhotoviteľ oboznámený. Súčasťou diela sú tiež všetky revízie, skúšky, merania, ktoré je potrebné vykonať pred začatím komplexného vyskúšania, vrátane komplexného vyskúšania.
3. Objednávateľ sa zaväzuje riadne ukončené dielo prevziať a zaplatiť zaň dohodnutú cenu v súlade s touto zmluvou.
4. Zhotoviteľ potvrdzuje, že sa v plnom rozsahu zoznámil s rozsahom a povahou diela, že sú mu známe technické, kvalitatívne a iné podmienky k realizácii diela a že disponuje takými technickými, materiálnymi a personálnymi kapacitami, oprávneniami a odbornými znalosťami, ktoré sú k riadnemu vykonaniu diela potrebné. Zhotoviteľ je povinný riadne a zodpovedne skontrolovať všetky odovzdané podklady a realizačnú projektovú dokumentáciu k vykonaniu diela. Zhotoviteľ je povinný upozorniť objednávateľa bez zbytočného odkladu na zistené vady a chyby v odovzdaných podkladoch a realizačnej projektovej dokumentácii, a to kedykoľvek ich zistí; uvedené nemá vplyv na predtým uvedené povinnosti. Zhotoviteľ je povinný upozorniť na nesprávnosť poprípade nevhodnosť pokynov urobených objednávateľom. Zhotoviteľ ďalej vyhlasuje, že mu je známy rozsah prác a výkonov vyžadovaných touto zmluvou a že sú mu známe všetky podstatné okolnosti na riadne a včasné vykonanie diela.
5. V zmysle § 542 ods. 1 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) prechádza akákoľvek časť a/alebo súčasť diela realizovaná zhotoviteľom priamo do vlastníctva objednávateľa, a to okamihom realizácie(spracovania). Nebezpečenstvo škody na zhotovovanej veci však do doby úplného odovzdania celého diela znáša v zmysle príslušného ustanovenia tejto zmluvy zhotoviteľ.
6. Vzhľadom ku skutočnosti, že okolité pozemky nie sú vo vlastníctve objednávateľa a predmetom stavebných prác je aj zateplenie fasády, zhotoviteľ sa zaväzuje zabezpečiť na vlastnú zodpovednosť a náklady záber verejného priestranstva na nevyhnutné potrebný čas u príslušného vlastníka pozemku, vrátane projektu organizácie dopravy a jeho odsúhlasenie príslušným dopravným inšpektorátom.
7. Zhotoviteľ je povinný dodržať plán organizácie výstavby, ktorý predložil ako súčasť svojej ponuky vo verejnom obstarávaní, ktorého výsledkom je táto zmluva. 
8. Zhotoviteľ vyhlasuje, že má splnené povinnosti, ktoré mu vyplývajú v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“) a počas trvania tejto zmluvy o dielo bude udržiavať zápis v tomto registri a riadne plniť všetky povinnosti vyplývajúce pre neho zo zákon č. 315/2016 Z. z.
9. Zhotoviteľ sa zaväzuje zabezpečiť bezpečný koridor pre pohyb tretích osôb pred hlavným vstupom do budovy.

Článok IV.
Miesto a termíny realizácie diela

1. [bookmark: _Hlk47681574]Miestom realizácie diela/staveniskom je objekt objednávateľa: MŠ Estónska 5207/3, 821 06 Bratislava.
2. Termíny realizácie diela sú nasledovné:
a) začatie realizácie diela: dňom odovzdania staveniska,
b) ukončenie realizácie diela: do 8 mesiacov odo dňa začatia realizácie diela.
3. Podrobný vecný a grafický časový harmonogram realizácie diela s vyznačenými míľnikmi tvorí prílohu č. 3 tejto zmluvy. 
4. Objednávateľ sa zaväzuje poskytnúť zhotoviteľovi spolupôsobenie potrebné pre splnenie predmetu zmluvy v dohodnutých termínoch:
a) [bookmark: _Hlk193660719][bookmark: _Hlk193660748]odovzdanie staveniska: v termíne uvedenom v písomnej výzve objednávateľa na prevzatie staveniska doručenej zhotoviteľovi, najneskôr však do 7 pracovných dní odo dňa nadobudnutia účinnosti tejto zmluvy. Objednávateľ doručí minimálne 7 pracovných dní pred odovzdaním staveniska zhotoviteľovi zoznam tovarov a materiálov, ktoré požaduje od zhotoviteľa vzorkovať ešte pred prevzatím staveniska . 
b) odovzdaním dvoch sád realizačnej projektovej dokumentácie diela v tlačenej forme a jedenkrát v elektronickej forme na CD-ROM-e/USB pri odovzdaní staveniska.
5. Objednávateľ nie je povinný zhotoviteľa na dodržanie termínu ukončenia realizácie diela upozorňovať. Nedodržaním termínov realizácie diela dochádza k omeškaniu zhotoviteľa so všetkými dôsledkami podľa ustanovení Obchodného zákonníka a tejto zmluvy.
6. Zhotoviteľ je povinný na vlastné náklady zabezpečiť nepretržitú strážnu službu celého objektu (staveniska/miesta realizácie diela) odo dňa odovzdania staveniska do dňa prevzatia ukončeného diela.

Článok V.
Cena diela a platobné podmienky

1. Cena za realizáciu diela podľa tejto zmluvy je stanovená dohodou zmluvných strán formou položkovitého rozpočtu spracovaného na základe výkazu výmer. Cena je spracovaná v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon                           NR SR č. 18/1996 Z. z. o cenách v znení neskorších predpisov.
2. Zhotoviteľ vykoná všetky práce a dodávky materiálov potrebné pre realizáciu celého diela na svoje náklady a nebezpečenstvo, vrátane odstránenia všetkých vád a nedorobkov za celkovú dohodnutú zmluvnú cenu za dielo nasledovne:

Zmluvná cena za dielo: <vyplní uchádzač> Eur bez DPH
DPH: <vyplní uchádzač> Eur
Zmluvná cena za dielo: <vyplní uchádzač> Eur s DPH

3. V dohodnutej cene diela sú obsiahnuté všetky výkony a vedľajšie výkony, ktoré patria k dodávke výkonov týkajúcich sa celého diela a k úplnému, riadnemu dokončeniu diela bez akýchkoľvek vád a nedorobkov. K výkonom zhotoviteľa platených dohodnutou cenou uvedenou v bode 2 tohto článku zmluvy patria najmä:
3.1. Všetky prípravné práce, revízie, odborné prehliadky, skúšky a dodatočné práce vrátane potrebnej dielenskej dokumentácie, ktoré sú potrebné k uskutočneniu vlastného výkonu zhotoviteľa;
3.2. Dodávky stavebných a pomocných hmôt, straty stavebného materiálu pri spracovaní
a realizácií diela a všetky materiálové a dopravné náklady;
3.3. Náklady na lešenie každého druhu a výšky, ako aj náklady na náradie a stavebné stroje;
3.4. Všetky mzdové, ostatné mzdové a vedľajšie náklady, ktoré vzniknú zhotoviteľovi;
3.5. Inštalácia, údržba, opravy a odstránenie prevádzkových, sociálnych a výrobných zariadení na stavenisku;
3.6. Označenie diela podľa platných právnych predpisov;
3.7. Udržovanie stáleho čistenia, údržba a zabezpečenie priľahlých plôch v zmysle platných právnych predpisov v oblasti bezpečnosti a ochrany práce. Splnenie všetkých povinností bezpečnosti voči tretím osobám, orgánom štátnej správy a miestnej samosprávy, obzvlášť pri používaní verejných alebo súkromných ciest, pozemkov a zariadení pre prevádzku staveniska, ako aj náhrada všetkých škôd, ktoré vzniknú v súvislosti s realizáciou diela a porušením bezpečnostných predpisov pri prevádzke na pozemných komunikáciách tretím subjektom;
3.8. Odstránenie a likvidácia všetkých odpadových materiálov a stavebnej sute vrátane poplatkov za ich uloženie, ako i náklady na dôkladné záverečné čistenie a vypratanie staveniska, taktiež pokiaľ je potrebné čistiť mokrým spôsobom, čo platí v každom prípade pre okná a zasklené priestory; Zhotoviteľ je povinný predložiť potvrdenie o nakladaní s odpadmi v zmysle platnej legislatívy;
3.9. Kompletné vyčistenie staveniska a zabudovaných zariadení, pričom dlažba v objekte musí byť zbavená cementových a vápenných zvyškov a povlaku;
3.10. Poskytnutie súčinnosti v konaniach pred správnymi a inými orgánmi. Zhotoviteľ je povinný obstarať, a to i od svojich subdodávateľov, všetky dokumenty, atesty, certifikáty, revízne správy, návody na obsluhu, súhlasy a iné listiny potrebné v konaniach pred správnymi a inými orgánmi;
3.11. Náklady súvisiace so sfunkčnením kotolne a výťahu;
3.12. Náklady spojené s vypracovaním dokumentácie skutočného vyhotovenia diela, a to v jednom vyhotovení v tlačenej forme; a v dvoch exemplároch v digitálnej forme na CD-ROM-e/USB vo formáte*DWG, resp.*DGN;
3.13. Režijné náklady, dane, poistenie a prirážky na zisk a riziko;
3.14. Náklady súvisiace so zabezpečením fotodokumentácie postupu realizácie stavebných prác a jej odovzdanie objednávateľovi;
3.15. Náklady na stráženie objektu odo dňa odovzdania staveniska do dňa prevzatia ukončeného diela;
3.16. Náklady súvisiace so záberom verejného priestoru (napr. postavené lešenie pri realizácii zateplenia fasády, umiestnenie kontajnera/kontajnerov na likvidáciu odpadov, plochy potrebné pre zásobovanie a parkovanie vozidiel zhotoviteľa);
3.17. Prípadné náklady súvisiace s rozkopávkovým povolením priľahlého chodníka (realizácia nového obkladu podest pre sochy, priľahlého schodiska);
3.18. Náklady súvisiace s poistením;
3.19. Náklady na zloženie bankovej záruky/poistenia záruk na vykonanie diela;
3.20. Náklady na úver/vlastné finančné zdroje zabezpečujúci plynulý priebeh výstavby diela

4. Zhotoviteľ je oprávnený účtovať Objednávateľovi cenu diela a objednávateľ je povinný zaplatiť Zhotoviteľovi cenu diela v troch častiach na základe faktúr: 
a) 50% ceny po realizácii 50% stavebných prác určených na základe finančného vyjadrenia ceny stavebných prác podľa Výkazu výmer(rozpočtu). 
b) 40% ceny po realizácii ďalších 40% stavebných prác určených na základe finančného vyjadrenia ceny stavebných  prác podľa Výkazu výmer(rozpočtu).
Podkladom a zároveň  podmienkou pre vystavenie vyššie uvedených faktúr bude tiež 
- predloženie stavebným dozorom odsúhlaseného súpisu všetkých dovtedy vykonaných prác a dodávok, 
- fotodokumentácia priebehu prác, ktorých vykonanie je podmienkou splatnosti tejto časti ceny. 
c) 10% ceny po odovzdaní a prevzatí diela objednávateľom a po tom, ako budú riadne odstránené pri preberaní diela uplatnené vady alebo nedorobky. Tieto skutočnosti budú podkladom pre vystavenie faktúry na cenu diela a prílohami tejto faktúry budú 
- kópia stavebným dozorom odsúhlaseného súpisu všetkých vykonaných prác a dodávok, 
- kópia protokolu o odovzdaní a prevzatí diela 
- záznam o odstránení vád a nedorobkov potvrdený stavebným dozorom, 
- fotodokumentácia priebehu prác, ktorých vykonanie je podmienkou splatnosti tejto časti ceny.


5. V súlade s ust. § 41 ods. 7 zákona č. 343/2015 Z. z. sa zmluvné strany dohodli, že v prípade, ak si Zhotoviteľ nesplní svoje finančné povinnosti voči subdodávateľom, t. j. nevykonáva úhrady jednotlivých faktúr za práce a dodávky, ktoré pre neho realizujú subdodávatelia, a zároveň subdodávatelia požiadajú Objednávateľa o priamu úhradu za práce a dodávky, Objednávateľ poskytne Zhotoviteľovi primeranú lehotu na vykonanie nápravy (maximálne však 15 kalendárnych dní), v ktorej môže Zhotoviteľ namietať, že voči subdodávateľovi nemá žiadne podlžnosti.
6. Počas plynutia takto poskytnutej lehoty podľa predchádzajúceho bodu je Objednávateľ oprávnený zadržať výplatu čiastkových faktúr (resp. konečnú faktúru), vystavených Zhotoviteľom až do času, kedy nebudú záväzky Zhotoviteľa voči subdodávateľom zaplatené. Počas doby zadržania podľa tohto bodu zmluvy nie je Objednávateľ v omeškaní so zaplatením svojich peňažných záväzkov voči Zhotoviteľovi a Zhotoviteľovi nevznikne nárok na žiadne zákonné ani zmluvné sankcie. Pokiaľ nedôjde zo strany Zhotoviteľa v lehote poskytnutej Objednávateľom k uspokojeniu subdodávateľských nárokov voči Zhotoviteľovi, a toto uspokojenie nebude v tejto lehote Objednávateľovi písomne preukázané alebo nebude Objednávateľovi preukázané, že Zhotoviteľ nemá voči subdodávateľovi žiadne záväzky, je Objednávateľ oprávnený uspokojiť nárok subdodávateľa voči Zhotoviteľovi priamo, a tým sa zbaviť svojich záväzkov voči Zhotoviteľovi z tejto zmluvy do výšky pohľadávky subdodávateľa, ktorú Objednávateľ uspokojil, s čím Zhotoviteľ vyslovuje súhlas.
7. Zhotoviteľ bude predkladať na odsúhlasenie zástupcovi objednávateľa súpisy vykonaných prác/zisťovacích protokolov mesačne, ktorý ich odsúhlasí resp. vráti na prepracovanie do 10 pracovných dní od ich predloženia. 
8. Faktúra je splatná do 30 dní odo dňa jej doručenia objednávateľovi bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa. Body 5. a 6. tohto článku zmluvy nie sú dotknuté.
9. Zhotoviteľ nie je oprávnený požadovať úroky z omeškania zo zadržanej čiastky z ceny diela v zmysle tohto článku zmluvy.
10. Záruka na vykonanie diela
Zloženie finančných prostriedkov na účet Objednávateľa
10.1. Zhotoviteľ zloží sumu rovnajúcu sa 10 % zo sumy predstavujúcej hodnotu zmluvnej ceny za dielo s DPH podľa čl. V ods. 2 tejto zmluvy ako záruku na vykonanie diela (ďalej len „záruka na vykonanie diela“) na bezúročný bankový účet objednávateľa SK66 1100 0000 0029 4617 5660 vedený v Tatra banka, a.s., VS IČO zhotoviteľa, za účelom zabezpečenia riadneho splnenia tejto zmluvy do 10 dní odo dňa nadobudnutia účinnosti tejto zmluvy. 
10.2. Zhotoviteľovi nevznikne právny nárok na účtovanie úrokov za obdobie zloženia záruky na vykonanie diela na bankovom účte objednávateľa.
10.3. Záruka na vykonanie diela zabezpečuje a slúži k priamemu uspokojeniu pohľadávok (zmluvné ako aj zákonné nároky) objednávateľa voči zhotoviteľovi a to najmä pohľadávky na zaplatenie zmluvných pokút, prípadných nákladov, strát a/alebo škôd objednávateľa plynúcich z porušenia tejto zmluvy zhotoviteľom, nákladov na odvrátenie bezprostredne hroziacej škody a/alebo straty, nákladov spojených s odstúpením od tejto zmluvy (podľa platných právnych predpisov a/alebo príslušných ustanovení tejto zmluvy zo strany objednávateľa), nákladov na zaistenie náhradného plnenia, pokiaľ dielo alebo jeho časť neboli zhotovené v objeme, rozsahu a kvalite podľa tejto zmluvy, nákladov súvisiacich s odstránením vád v lehote stanovenej v tejto zmluve, na úhradu škody vzniknutej z dôvodov porušenia povinností zhotoviteľa dohodnutých v tejto zmluve a/alebo iných peňažných pohľadávok objednávateľa voči zhotoviteľovi, ktoré vzniknú z tejto zmluvy.
10.4. Objednávateľ má právo uhradiť všetky zmluvné, ako aj zákonné nároky zo záruky na vykonanie diela formou priamej úhrady najmä ak zhotoviteľ v lehote určenej v tejto zmluve alebo v primeranej lehote písomne určenej objednávateľom neodstráni a/alebo nezačne odstraňovať príslušné porušenie tejto zmluvy, a/alebo nenahradí príslušnú škodu, straty, náklady, zmluvnú pokutu a iné pohľadávky, na úhradu ktorých má objednávateľ v zmysle tejto zmluvy alebo Obchodného zákonníka nárok. Čerpaním zo záruky na vykonanie diela nie je žiadnym spôsobom dotknutá povinnosť zhotoviteľa dodržiavať príslušné ustanovenia tejto zmluvy.
10.5. Záruka na vykonanie diela bude trvať po celú dobu realizácie diela a to až do dňa odovzdania a prevzatia diela bez vád a nedorobkov objednávateľom. Žiadnym spôsobom nie je dotknutá povinnosť zhotoviteľa dodržiavať príslušné ustanovenia tejto zmluvy.
10.6. Objednávateľ je povinný vrátiť záruku na vykonanie diela alebo jej zvyšnú časť zhotoviteľovi do 30 dní po podpise zápisu o odovzdaní a prevzatí diela bez vád a nedorobkov oboma zmluvnými stranami.

Banková záruka/poistenie záruk
10.7. Zhotoviteľ je oprávnený namiesto záruky na vykonanie diela zabezpečiť na vlastné náklady a odovzdať objednávateľovi Bankovú záruku/Poistenie záruk na vykonanie diela (ďalej len „banková záruka“ alebo „poistenie záruk“) za účelom zabezpečenia riadneho splnenia tejto zmluvy vo výške 10 % zo sumy predstavujúcej hodnotu zmluvnej ceny za dielo s DPH podľa čl. V ods. 2 tejto zmluvy do 10 dní odo dňa nadobudnutia účinnosti tejto zmluvy.
10.8. Banková záruka bude platná do úplného dokončenia diela zhotoviteľom bez vád a nedorobkov a odovzdania a prevzatia diela objednávateľom. Banková záruka bude vo forme bezpodmienečnej, neodvolateľnej a na prvú písomnú výzvu objednávateľa splatnej bankovej záruky, platnej aj v prípade zániku alebo insolvencie zhotoviteľa, poskytnutej v prospech objednávateľa. Plnenie banky/poisťovne z bankovej záruky/poistenia záruk môže byť podmienené len doručením písomnej výzvy objednávateľa na plnenie vo výške peňažnej sumy určenej objednávateľom. 
10.9. Zhotoviteľ je povinný dať najneskôr 5 dní pred vystavením bankovej záruky/poistenia záruk odsúhlasiť objednávateľovi znenie bankovej záruky/poistenia záruk ako aj bankovú inštitúciu/poistenia záruk vystavujúcu bankovú záruku.
10.10. Zhotoviteľ musí zabezpečiť, že banková záruka/poistenie záruk bude platná a vymáhateľná dovtedy, kým zhotoviteľ nevyhotoví, nedokončí dielo a neodstráni všetky jeho vady a nedorobky a objednávateľ neprevezme dielo. V prípade vypršania platnosti bankovej záruky/poistenia záruk pred úplným dokončením diela a odstránením všetkých vád a nedorobkov a prevzatím diela objednávateľom, objednávateľ má právo zadržať úhrady za čiastkové plnenia zhotoviteľa, pokiaľ nedôjde k predĺženiu platnosti bankovej záruky.
10.11. Banková záruka/poistenie záruk bude slúžiť na zabezpečenie a úhradu pohľadávok (zmluvné ako aj zákonné nároky) objednávateľa voči zhotoviteľovi uvedených v bodu 11.3 tohto článku tejto zmluvy.
10.12. Objednávateľ má právo čerpať všetky zmluvné ako aj zákonné nároky z bankovej záruky/poistenia záruk, najmä ak zhotoviteľ v lehote určenej v tejto zmluve alebo v primeranej lehote písomne určenej objednávateľom neodstráni a/alebo nezačne odstraňovať príslušné porušenie tejto zmluvy, a/alebo nenahradí príslušnú škodu, straty, náklady, zmluvnú pokutu a iné pohľadávky, na úhradu ktorých má objednávateľ v zmysle tejto zmluvy alebo Obchodného zákonníka nárok. Čerpaním z bankovej záruky/poistenia záruk nie je žiadnym spôsobom dotknutá povinnosť zhotoviteľa dodržiavať príslušné ustanovenia tejto zmluvy.
10.13. V prípade sporu medzi objednávateľom a zhotoviteľom nemá banka/poisťovňa poskytujúca bankovú záruku/poistenie záruk právo uložiť peniaze do úschovy, ale vyplatí ich priamo objednávateľovi. V prípade následného vyriešenia sporu v neprospech objednávateľa, vráti objednávateľ takto prijaté plnenie z bankovej záruky/poistenia záruk bez zbytočného odkladu zhotoviteľovi. Zhotoviteľovi pritom nevznikne právny nárok na účtovanie úrokov za obdobie počas sporu.
11. 	Cena diela je uvedená s DPH. <text nasledujúcej vety platí pre domáceho uchádzača, zahraničný uchádzač túto vetu odstráni> Faktúra za predmet zmluvy bude obsahovať aj vyčíslenie DPH podľa všeobecne záväzných právnych predpisov platných ku dňu splnenia predmetu zmluvy.
12. Zmluvné strany sa dohodli a výslovne súhlasia s tým, že zhotoviteľ bude zasielať len elektronické faktúry z e-mailovej adresy zhotoviteľa <vyplní uchádzač> na e-mailovú adresu objednávateľa faktury@mupb.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Zhotoviteľ nie je povinný podpísať elektronickú faktúru zaručeným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov. 
13. <text tohto bodu platí pre domáceho uchádzača, zahraničný uchádzač text odstráni> V prípade, že faktúra nebude obsahovať všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, resp. nebude po stránke vecnej alebo formálnej správne vystavená, objednávateľ ju vráti zhotoviteľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry objednávateľovi.
14. Zhotoviteľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto povinnosti je podstatným porušením zmluvy a dôvodom na okamžité odstúpenie objednávateľa od tejto zmluvy. < text tohto bodu platí len pre domáceho uchádzača, zahraničný uchádzač text tohto bodu odstráni >
15. 	<text tohto bodu platí pre zahraničného uchádzača, domáci uchádzač text odstráni> Zhotoviteľ najneskôr do 10 dní odo dňa účinnosti tejto zmluvy predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať.

Článok VI.
Spôsob realizácie diela

1. Zhotoviteľ zodpovedá za čistotu a poriadok v okolí staveniska a na vlastné náklady zlikviduje stavebný odpad vzniknutý jeho činnosťou v zmysle príslušných všeobecne záväzných právnych predpisov.
2. Zhotoviteľ sa zaväzuje, že:
2.1. obchodné, technické a iné informácie a skutočnosti, ktoré mu boli zverené objednávateľom, nesprístupní tretím osobám bez jeho písomného súhlasu alebo tieto informácie a iné skutočnosti nepoužije pre iné účely než pre plnenie tejto zmluvy. Toto ustanovenie sa nevzťahuje na obchodné a technické a iné informácie a skutočnosti, ktoré sú bežne dostupné tretím osobám a ktoré zmluvný partner nechráni zodpovedajúcim spôsobom,
2.2. bude zachovávať mlčanlivosť o všetkých skutočnostiach a údajoch, vrátane technických a priestorových špecifikácií, s ktorými sa oboznámil alebo mu boli poskytnuté v súvislosti s plnením tejto zmluvy, pričom povinnosť mlčanlivosti sa vzťahuje aj na fyzické osoby, ktoré budú na základe pokynov zhotoviteľa alebo jeho subdodávateľa zmluvu plniť. Táto povinnosť mlčanlivosti trvá aj po skončení zmluvného vzťahu,
2.3. zabezpečí bezpečnosť a ochranu zdravia pri práci svojich zamestnancov a bezpečnú prevádzku svojich technických zariadení na stavenisku pri prácach na diele v priebehu realizácie diela v zmysle všeobecne záväzných právnych predpisov Slovenskej republiky.
3. Zhotoviteľ nesmie svojou činnosťou v priebehu realizácie diela poškodiť alebo zničiť žiadne časti už existujúcich konštrukcií alebo zariadení a vybavenia, ktoré musí byť v interiéri opravovaných priestorov počas realizácie diela; v prípade ich zničenia alebo poškodenia je zhotoviteľ povinný uviesť konštrukciu alebo časť diela bezodkladne a/alebo zariadenia a vybavenie na svoje náklady do pôvodného stavu pred poškodením.
4. Zhotoviteľ zodpovedá za škody spôsobené porušením svojej povinnosti z tejto zmluvy podľa § 373 a nasl. Obchodného zákonníka a osobitných právnych predpisov, upravujúcich zodpovednosť zhotoviteľa za činnosti pri výkone diela podľa tejto zmluvy.
5. Objednávateľ vykonáva kontrolu dodržiavania podmienok tejto zmluvy v spolupráci so zástupcom zhotoviteľa vo všetkých veciach súvisiacich s prípravou, realizáciou a užívaním diela podľa tejto zmluvy. Výkon týchto činností nenahrádza činnosť zhotoviteľa podľa tejto zmluvy, ani zhotoviteľovu zodpovednosť za jej plnenie v rozsahu jeho dodávky.
6. Zhotoviteľ zabezpečí účasť osôb určených na plnenie tejto zmluvy na preverovaní svojich dodávok a prác, ktoré vykonáva technický dozor objednávateľa a bez meškania vykoná opatrenia na odstránenie vyčítaných závad a odchýlok od realizačnej projektovej dokumentácie.
7. Zhotoviteľ umožní zástupcovi autorského dozoru kontrolovať realizovanie diela.
8. Zhotoviteľ je povinný na vlastné náklady zabezpečiť odstránenie akéhokoľvek znečistenia priestorov, okolitých pozemkov, ktoré vznikne jeho zavinením počas realizácie diela.
9. Zhotoviteľ je povinný na realizáciu diela používať len vyhradené priestory určené objednávateľom pri odovzdaní staveniska.
10. Zhotoviteľ si zabezpečí skládku materiálu sám na vlastné náklady.
11. Objednávateľ poskytne zhotoviteľovi na stavenisku vodu a elektrickú prípojku. Zhotoviteľ je povinný osadiť na stavenisku rozvádzač s podružným meračom spotrebovanej elektrickej energie pri realizácii diela. Nameraná spotreba vody a elektrickej energie bude zhotoviteľovi refakturovaná podľa reálnej spotreby. Splatnosť takto vystavenej faktúry je 30 dní odo dňa jej doručenia zhotoviteľovi. Miesto napojenia sa určí pri odovzdaní staveniska.
12. Zhotoviteľ sa bude zúčastňovať objednávateľom organizovaných pravidelných operatívnych porád na úrovni zástupcov vedenia a kontrolných dní na úrovni zástupcu zhotoviteľa alebo ním splnomocnených zástupcov s tým, že úlohy prijaté na kontrolných dňoch budú mať charakter zmluvného záväzku s plnou majetkovoprávnou zodpovednosťou za ich plnenie podľa podmienok tejto zmluvy. Zápisy z operatívnych porád sú súčasťou dokumentácie o priebehu výstavby a sú rovnocenné zápisom v stavebnom denníku. Kontrolný deň sa bude konať najmenej raz za sedem dní a v prípade potreby na požiadanie objednávateľa.
13. Zhotoviteľ je povinný viesť odo dňa prevzatia staveniska stavebný denník v súlade s § 46d zákona č. 50/1976 Zb. o územnom plánovaní a stavebnom poriadku (ďalej len „stavebný zákon“) v znení neskorších predpisov. Do stavebného denníka sa zapisujú všetky skutočnosti rozhodujúce pre plnenie tejto zmluvy, predovšetkým údaje o časovom postupe prác a o ich kvalite, ako aj zdôvodnenie odchýlok vykonávaných prác od realizačnej projektovej dokumentácie. Objednávateľ je oprávnený sledovať obsah stavebného denníka a k zápisu pripojiť svoje stanovisko (súhlas, námietky a pod.). Počas celej doby prevádzky diela musí byť stavebný denník na stavenisku poverenému zástupcovi objednávateľa prístupný. Povinnosť viesť stavebný denník končí až odstránením všetkých vád a nedorobkov uvedených v zápise o odovzdaní a prevzatí diela. Denné záznamy sa píšu do stavebného denníka s očíslovanými listami s dvoma oddeliteľnými priepiskami. Jedno vyhotovenie podpísané stavbyvedúcim obdrží objednávateľ v kontrolný deň. V stavebnom denníku sa vyznačia doklady, ktoré sa v jednom vyhotovení ukladajú priamo na stavenisku.
14. Okrem stavbyvedúceho môže robiť potrebné zápisy v stavebnom denníku technický dozor objednávateľa (stavebníka), poverený zástupca objednávateľa a osoba poverená výkonom autorského dozoru. Zápisy do stavebného denníka vykonáva tiež osoba oprávnená vykonávať štátny stavebný dohľad.
Technický dozor objednávateľa bude na realizácií diela vykonávať: <vyplní verejný obstarávateľ>. 
Technický dozor objednávateľa bude zastupovať objednávateľa pri rokovaniach so zhotoviteľom. Technický dozor objednávateľa je oprávnený vydať zhotoviteľovi aj osobám určeným na plnenie zmluvy príkaz na prerušenie práce, pokiaľ zodpovedný zástupca zhotoviteľa nie je dosiahnuteľný, ak je ohrozená bezpečnosť na uskutočňovanej stavbe, život alebo zdravie pracujúcich na stavbe, alebo ak hrozia iné vážne hospodárske škody.
15. V priebehu realizácie diela je zhotoviteľ povinný manipulovať s náradím, materiálom a mechanizmami tak, aby nedošlo k poškodeniu objektu, zariadení a ostatného majetku objednávateľa. Pokiaľ počas realizácie diela vznikne objednávateľovi škoda, zhotoviteľ sa zaväzuje uhradiť na svoje náklady všetky škody a záväzky, ktoré počas realizácie diela boli spôsobené zhotoviteľom alebo jeho subdodávateľmi. Zhotoviteľ po ukončení realizácie diela odovzdá všetky priestory objednávateľovi, ktorý ich preberie len bez závad.
16. Zhotoviteľ sa zaväzuje dodržiavať povinnosti bezpečnosti a ochrany zdravia pri práci (ďalej len „BOZP“), ochrany pred požiarmi (ďalej len „OPP“) a ochrany životného prostredia (ďalej len „OŽP“) uvedené v prílohe č. 4 tejto zmluvy pri realizácii diela. Uvedené činnosti bude zabezpečovať osobami s predpísanou odbornou spôsobilosťou. Zhotoviteľ zabezpečí výkon koordinátora bezpečnosti a plnenie ostatných povinností vyplývajúcich z nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.
17. Zhotoviteľ na svoje náklady zabezpečí všetky dodávky, výkony a materiály potrebné k úplnému dokončeniu diela. K realizácii diela alebo jeho jednotlivých častí môže zhotoviteľ použiť aj tretie osoby, tzv. subdodávateľov v súlade s čl. VII bodom 8 tejto zmluvy. Pri realizovaní diela alebo časti diela subdodávateľom má zhotoviteľ zodpovednosť tak, akoby ho vykonával sám. Plnenia subdodávateľa sú považované za plnenia zhotoviteľa.
18. Zhotoviteľ bude pri realizovaní diela dodržiavať všetky právne, požiarne, bezpečnostné a ostatné predpisy, stavenisko riadne označí a zabezpečí. Zhotoviteľ bude pri realizácií diela udržiavať poriadok a čistotu v okolí staveniska a na stavenisku, sám a na svoje náklady zabezpečí odstránenie a likvidáciu všetkých obalov, sute, odpadov a ďalších možných dôsledkov stavebnej činnosti. O riadnom naložení s odpadmi v zmysle právnych predpisov je zhotoviteľ povinný na požiadanie objednávateľa, príp. dotknutých subjektov predložiť potrebné doklady, inak zodpovedá za škody tým vzniknuté.
19. Zhotoviteľ je povinný pred zakrytím/zastavaním akejkoľvek realizovanej časti diela nechať odsúhlasiť objednávateľom vykonanie časti diela, ktorá má byť zakrytá/zastavaná. K takémuto odsúhlaseniu a kontrole diela musí byť objednávateľ minimálne tri pracovné dni vopred písomne vyzvaný záznamom v stavebnom denníku. Odsúhlasenie/kontrola takejto časti diela objednávateľom bude potvrdená v stavebnom denníku. V prípade, že zhotoviteľ nedodrží postup podľa predchádzajúcej vety a zakryje/zastavia časť diela, ktorá mala byť pred zakrytím/zastavaním odsúhlasená objednávateľom, má objednávateľ právo požadovať, aby zhotoviteľ zakrytie/zastavanie diela na vlastné náklady odstránil a príslušnú časť diela zhotovil kompletne znovu. Zároveň sa takéto konanie zhotoviteľa považuje za podstatné porušenie zmluvy s právom objednávateľa odstúpiť od tejto zmluvy. V prípade porušenia akéhokoľvek záväzku zhotoviteľa uvedeného v tomto bode zmluvy, je zhotoviteľ povinný uhradiť objednávateľovi zmluvnú pokutu vo výške 330,00 eur (slovom: tristotridsať eur) bez DPH za každé jedno porušenie.
20. Zhotoviteľ je povinný odovzdať technickému dozoru dielenskú dokumentáciu a technologické postupy, kde to projektová dokumentácia predpisuje, vzorky materiálov,klučových tovarov a potrebné informácie o materiáloch na posúdenie pred prevzatím staveniska, to všetko na náklady zhotoviteľa, a ďalšie vzorky podľa pokynov technického dozora to všetko na náklady zhotoviteľa. Ku každej vzorke a k predloženým informáciám o materiáloch bude vyznačený pôvod a zamýšľané použitie na stavbe. Na základe predložených vzoriek a dokladov predloží technický dozor objednávateľovi písomné stanovisko (odporúčanie, resp. zamietnutie) k navrhovaným materiálom zhotoviteľa a k navrhovaným technologickým postupom s písomným odôvodnením svojho stanoviska. Až schválením týchto dokumentov a materiálov vzniká zhotoviteľovi nárok na prevzatie staveniska. Pri spracovaní stanoviska bude použitie navrhovaných materiálov konzultovať so spracovateľom projektu. Použitie materiálov na stavbe a ich zabudovanie je možné len po predchádzajúcom odsúhlasení navrhovaných materiálov objednávateľom.
21. V prípade, že objednávateľ zistí, že zhotoviteľ nedodržuje schválenú realizačnú projektovú dokumentáciu alebo že postupuje v rozpore s platnými technickými normami, je objednávateľ oprávnený požadovať od zhotoviteľa zastavenie všetkých prác a odstránenie všetkého, čo by bolo realizované týmito postupmi. Zhotoviteľ je povinný podriadiť sa takémuto príkazu objednávateľa. Zároveň sa takéto konanie zhotoviteľa považuje za podstatné porušenie zmluvy s právom objednávateľa odstúpiť od tejto zmluvy. V prípade porušenia akéhokoľvek záväzku zhotoviteľa uvedeného v tomto bode zmluvy je zhotoviteľ povinný počas doby zastavenia realizácie diela uhradiť objednávateľovi zmluvnú pokutu vo výške 330,00 eur (slovom: tristotridsať eur) bez DPH denne za každý jednotlivý prípad zastavenia realizácie diela.
22. Objednávateľ nenesie žiadnu zodpovednosť za podnikanie zhotoviteľa v akejkoľvek súvislosti s realizáciou diela.
23. Zhotoviteľ sa zaväzuje, že pri zhotovovaní diela nepoužije žiaden materiál, komponenty, výrobky a iné časti diela, na ktoré by sa vzťahovala výhrada vlastníctva akejkoľvek tretej osoby, resp. subdodávateľov .
24. Zhotoviteľ je povinný používať pri realizácií diela výlučne vhodné stavebné výrobky v zmysle stavebného zákona, zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov, zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov alebo akýchkoľvek iných všeobecne záväzných právnych predpisov, technických noriem, technických špecifikácií či iných noriem týkajúcich sa vlastností, kvality a ďalších parametrov stavebných výrobkov. Zhotoviteľ je povinný pri zhotovovaní diela používať stavebné výrobky označené značkou zhody, ak mu táto povinnosť vyplýva zo všeobecne záväzných právnych predpisov (napr. stavebný zákon, zákon č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a iné) alebo iných noriem. Zhotoviteľ je povinný na požiadanie objednávateľa preukázať, že si riadne plní všetky povinnosti podľa tohto ustanovenia zmluvy. Zhotoviteľ zodpovedá za všetky škody, ktoré vzniknú objednávateľovi porušením povinností zhotoviteľa podľa tohto ustanovenia zmluvy. V prípade, že zhotoviteľ poruší svoju/e povinnosť/ti podľa tohto ustanovenia zmluvy, môže objednávateľ odstúpiť od tejto zmluvy. V prípade, že zhotoviteľ poruší svoju/e povinnosť/ti podľa tohto ustanovenia zmluvy, je zhotoviteľ za každých okolností (aj v prípade odstúpenia od zmluvy zo strany objednávateľa, pokiaľ to objednávateľ pri odstúpení od zmluvy nevylúčil) povinný na vlastné náklady napraviť takýto stav tak, aby dielo pozostávalo výlučne z vhodných stavebných výrobkov.
25. Zmluvné strany uzatvoria v zmysle ustanovenia § 18 zákona o verejnom obstarávaní dodatok k zmluve, ktorým sa mení rozsah alebo obsah diela vyplývajúci z tejto zmluvy v prípade, ak vznikne potreba zmeny obsahu alebo rozsahu diela, ktorá nebola predvídateľná v čase uzatvorenia tejto zmluvy, alebo ak objednávateľ bude od zhotoviteľa požadovať naviac práce, ktoré nie sú predmetom tejto zmluvy (ďalej len „naviac práce“). Podkladom na uzatvorenie dodatku bude písomný súhlas objednávateľa s naviac prácami alebo písomná požiadavka objednávateľa na naviac práce. Odsúhlasovanie naviac prác sa bude riadiť Štatútom zmenového konania, ktorý tvorí prílohu č. 2 tejto zmluvy. Naviac práce budú ocenené podľa jednotkových cien uvedených v jednotlivých položkách podľa prílohy č. 1 tejto zmluvy. Cenu za dielo je prípustné v tomto prípade zmeniť, ak naviac práce budú mať na ňu preukázateľný vplyv. Zhotoviteľ berie na vedomie, že dodatky k tejto zmluve budú uzatvorené iba v prípade, ak ich uzavretie bude v súlade s ustanovením § 18 zákona o verejnom obstarávaní.
26. Cenu diela uvedenú v článku V. tejto zmluvy je prípustné meniť v súlade so zákonom o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.
27. V prípade zmeny ceny diela podľa bodu 25. tohto článku zmluvy a nemožnosti ocenenia naviac prác podľa bodu 25. tohto článku zmluvy, t. j. ak uvedená položka nebude v ponukovom rozpočte zhotoviteľa, budú tieto naviac práce ocenené individuálnou kalkuláciou vo výške ekonomicky oprávnených nákladov podľa zákona č. 18/1996 Z. z. o cenách v znení neskorších predpisov, maximálne však do výšky rozpočtových cien uvedených v aktuálnej verzii rozpočtového programového systému CENKROS.
28. Zhotoviteľ vykoná v rámci realizácie predmetu tejto zmluvy tiež všetky potrebné vedľajšie pomocné a dodatočné činnosti, ktoré nemusia byť explicitne v zmluve uvedené, ale pre úplné, vecné a odborné splnenie predmetu zmluvy, resp. pre jeho funkčnosť, sú nevyhnutné.
29. Objednávateľ je oprávnený kedykoľvek obmedziť rozsah diela. Zhotoviteľ bude akceptovať zníženie ceny v prípade, ak sa časť diela na podnet objednávateľa nebude realizovať. Uvedená skutočnosť bude oznámená zhotoviteľovi. Obmedzenie rozsahu diela je možné aj na písomný odôvodnený návrh zhotoviteľa po odsúhlasení objednávateľom.
30. Bez predchádzajúceho písomného súhlasu objednávateľa nemôžu byť pre realizáciu diela použité iné materiály, výrobky a zariadenia alebo vykonané zmeny oproti realizačnej projektovej dokumentácii a oproti ponuke zhotoviteľa, ktorú predložil vo verejnom obstarávaní.
31. Zhotoviteľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané zhotoviteľom v súlade s právnym poriadkom Slovenskej republiky.
32. Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle zákona č. 311/2001 Z. z. Zákonník práce v znení neskorších predpisov) a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania.
33. Zhotoviteľ je povinný v súlade s § 551 Obchodného zákonníka bez zbytočného odkladu upozorniť na nevhodnú povahu alebo vady vecí, podkladov, alebo pokynov daných mu objednávateľom na vyhotovenie diela, ak zhotoviteľ mohol túto nevhodnosť zistiť pri vynaložení odbornej starostlivosti. 
34. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a ochrannej zóne staveniska na verejnom priestranstve, vykoná také bezpečnostné opatrenia, aby nedošlo k ohrozeniu osôb v okolí staveniska (oplotenie, dočasné zábradlia, prechody, bezpečnostné pásky a pod.). Zhotoviteľ zabezpečí počas zhotovovania diela čo najmenšie obmedzenie plynulosti cestnej premávky.
35. Zhotoviteľ sa zaväzuje dodržiavať v plnom rozsahu predpisy BOZP, PO a všeobecne záväzné predpisy na ochranu životného prostredia svojimi zamestnancami ako aj zamestnancami svojich subdodávateľov na stavenisku. S odpadmi vzniknutými pri svojej činnosti bude nakladať a likvidovať ich v zmysle platnej legislatívy. Pokiaľ dôjde k porušeniu týchto povinností, spôsobené škody, resp. akékoľvek nároky tretích osôb znáša zhotoviteľ. Školenie BOZP a PO vlastných zamestnancov a zamestnancov subdodávateľov vykoná zhotoviteľ. 
36. Zhotoviteľ sa zaväzuje, že odborné práce na diele budú vykonané len zamestnancami zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. 
37. Zhotoviteľ nesmie počas zhotovovania diela znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť diela a ktoré boli definované realizačnou projektovou dokumentáciou. 
38. Zhotoviteľ zabezpečí stavenisko, kde sa realizuje predmet zmluvy v súlade s ustanoveniami § 43i stavebného zákona. 
39. Zhotoviteľ sa zaväzuje poskytnúť objednávateľovi alebo objednávateľom určenej osobe pri zabezpečení odborného ošetrenia drevených sôch na stavenisko a to najmä umožnením vstupu na stavenisko v nevyhnutnom rozsahu, umožnením a zabezpečením prístupu k sochám a pod.
40. Zhotoviteľ umožní orgánom štátneho stavebného dohľadu a nimi prizvaným znalcom prístup na stavenisko a vytvorí podmienky pre výkon dohľadu. 
41. Zhotoviteľ počas zhotovovania diela zabezpečí také opatrenia, ktorými bude minimalizovaný negatívny vplyv realizácie diela na okolie a životné prostredie. 
42. Zhotoviteľ sa zaväzuje vypratať stavenisko do 7 dní odo dňa ukončenia realizácie diela. 

Článok VII.
Spolupôsobenie objednávateľa a zhotoviteľa

1. Objednávateľ sa zaväzuje odovzdať zhotoviteľovi stavenisko bez právnych a vecných vád, náležite zabezpečené a vybavené, zbavené práv a akýchkoľvek nárokov tretích osôb.
2. O odovzdaní a prevzatí staveniska bude urobený zápis podpísaný zástupcami obidvoch zmluvných strán. Súčasťou zápisu o odovzdaní a prevzatí staveniska bude zoznam funkčných zariadení ktoré budú aj po zrealizovaných stavebných úpravách opäť v prevádzke. Podpísaním zápisu o odovzdaní a prevzatí staveniska prechádza na zhotoviteľa nebezpečenstvo škody na stavenisku a na zhotovovanom diele.
3. Povolenie na dočasné užívanie verejných a iných plôch a na využívanie komunikácií na osobitné účely a/alebo rozkopávkové povolenie obstará a poplatky za ne nesie zhotoviteľ.
4. Zmluvné strany sa zaväzujú, že budú dodržiavať príslušné všeobecne záväzné právne predpisy týkajúce sa bezpečnosti a ochrany zdravia pri práci, ochrany pred požiarmi a ochrany životného prostredia.
5. Zhotoviteľ je povinný bezodkladne najneskôr do 7 pracovných dní od nadobudnutia účinnosti tejto zmluvy písomne formou doporučeného listu alebo e-mailom doručiť objednávateľovi zoznam kontaktných osôb zhotoviteľa oprávnených konať vo veciach zmluvných, a to v rozsahu: meno a priezvisko, telefónne číslo, emailová adresa (ďalej len „zoznam oprávnených osôb zhotoviteľa“). Každá zmena v zozname oprávnených osôb zhotoviteľa musí byť zaslaná objednávateľovi formou doporučeného listu podpísaného oprávneným zástupcom zhotoviteľa najneskôr 7 dní pred vykonaním zmeny.
6. Objednávateľ bezodkladne najneskôr do 7 pracovných dní od nadobudnutia účinnosti tejto zmluvy písomne formou doporučeného listu alebo e-mailom doručí zhotoviteľovi zoznam kontaktných osôb objednávateľa oprávnených konať vo veciach zmluvných, a to v rozsahu: meno a priezvisko, funkcia, telefónne číslo, emailová adresa (ďalej len „zoznam oprávnených osôb objednávateľa“). Zmena oprávnenej osoby objednávateľa musí byť zaslaná zhotoviteľovi písomne najneskôr 7 pracovných dní pred vykonaním zmeny.
7. Zmluvné strany sa zaväzujú vzájomne spolupracovať a poskytovať si navzájom súčinnosť potrebnú na plnenie predmetu tejto zmluvy. Zmluvné strany sa ďalej zaväzujú informovať sa o všetkých skutočnostiach relevantných pre riadne a včasné plnenie svojich povinností a záväzkov vyplývajúcich im z tejto zmluvy, ako aj o akýchkoľvek skutočnostiach, ktoré by mohli zmariť alebo podstatne sťažiť plnenie predmetu tejto zmluvy.
8. Zhotoviteľ potvrdzuje, že podľa § 41 ods. 3 zákona o verejnom obstarávaní uviedol v prílohe č. 5 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zhotoviteľ je povinný oznámiť bezodkladne objednávateľovi akúkoľvek zmenu v predchádzajúcej vete uvedených údajov o subdodávateľovi. Plnenie zmluvy alebo jej časti prostredníctvom subdodávateľa nezbavuje zhotoviteľa povinnosti a zodpovednosti za plnenia subdodávateľa.
9. Počas trvania tejto zmluvy je zhotoviteľ oprávnený zmeniť subdodávateľa uvedeného v prílohe č. 5 tejto zmluvy výlučne na základe predchádzajúceho písomného oznámenia a predchádzajúceho odsúhlasenia objednávateľom bez potreby uzatvoriť dodatok k tejto zmluve. V prípade zmeny subdodávateľa je zhotoviteľ povinný, a to najneskôr 10 pracovných dní pred nastúpením subdodávateľa na plnenie predmetu tejto zmluvy, písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Navrhovaný subdodávateľ musí spĺňať podmienky účasti týkajúce sa osobného postavenia a nesmú neexistovať u neho dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť. Nový subdodávateľ môže začať participovať na plnení zmluvy až po kontrole predložených dokladov a odsúhlasení objednávateľom.
10. Zhotoviteľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané v súlade s právnym poriadkom Slovenskej republiky.
11. Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania.
12. V prípade, ak zhotoviteľ poruší svoju povinnosť podľa bodu 10. tohto článku zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u zhotoviteľa objednávateľom.
13. Zhotoviteľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z., ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
14. Za účelom preukázania splnenia povinnosti v zmysle prechádzajúceho bodu tohto článku zmluvy je zhotoviteľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe č. 5 tejto zmluvy, okrem častí obsahujúcich informácie o cenových podmienkach, resp. následne doplnenou/zmenenou postupom podľa bodu 9. tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.
15. V prípade, ak zhotoviteľ poruší povinnosť v zmysle bodu 13. tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od zhotoviteľa vo výške 500,- eur.
16. V prípade omeškania zhotoviteľa so splnením povinnosti v zmysle bodu 14. tohto článku zmluvy, má objednávateľ právo na zmluvnú pokutu vo výške 250,- eur, a to za každý aj začatý deň omeškania.
17. Zhotoviteľ sa zaväzuje, že realizáciu diela bude vykonávať prostredníctvom osôb určených na plnenie zmluvy uvedených v prílohe č. 5 tejto zmluvy. V prípade zmeny osoby určenej na plnenie zmluvy sa zhotoviteľ zaväzuje, že nová osoba určená na plnenie zmluvy bude spĺňať minimálne požiadavky stanovené v súťažných podkladov na zákazku, ktorej výsledkom bolo uzatvorenie tejto zmluvy. Za účelom overenia týchto skutočností sa zhotoviteľ zaväzuje predložiť objednávateľovi príslušné doklady novej osoby určenej na plnenie zmluvy, a to najneskôr 10 pracovných dní pred vykonaním zmeny tejto osoby. Nová osoba určená na plnenie zmluvy môže začať participovať na plnení zmluvy až po kontrole predložených dokladov a odsúhlasení objednávateľom.

Článok VIII.
Odovzdanie diela

1. Zhotoviteľ splní svoj zmluvný záväzok ukončením a odovzdaním riadne realizovaného predmetného diela objednávateľovi. Dielo bude odovzdané ako celok po jeho úspešnom kvalitatívnom a technickom vyskúšaní, preukazujúcom parametre diela predpísané touto zmluvou, realizačnou projektovou dokumentáciou a príslušnými platnými STN a STN EN, čiastkové odovzdanie diela je neprípustné. Odovzdanie diela sa uskutoční na základe zápisu o odovzdaní a prevzatí diela, súčasťou ktorého bude aj odovzdanie všetkej potrebnej dokumentácie:
a) osvedčení o vykonaných skúškach použitých materiálov,
b) dokladov o vykonaní predpísaných skúšok,
c) zápisnice o individuálnom a komplexom vyskúšaní, revízne správy, kontrolné správy, certifikáty, atesty, záručné listy, napr. výstupné revízne správy elektrického zariadenia, a všetkých ďalších inštalácií, a doklady o vykonaní predpísaných tlakových skúšok;
d) kompletnú sprievodnú dokumentáciu strojov a zariadení, ktoré sú súčasťou
odovzdávaného diela vrátane ich pasportov a návodov na bezpečné používanie, údržbu a obsluhu v slovenskom jazyku,
e) kópiu stavebného denníka,
f) zhotoviteľom potvrdenú projektovú dokumentáciu skutočného vyhotovenia so
zakreslením všetkých zmien podľa skutočného stavu vykonaných prác, v tlačenom výstupe a v digitálnom výstupe vo formáte DWG alebo DGN (2x),
g) fotodokumentáciu realizovaných stavebných prác na CD/DVD,
h)  zoznam subdodávateľov obsahujúci údaje: profesia/predmet subdodávky, názov
firmy, ulica, PSČ, mesto, telefón, e-mail, kontaktná osoba, mobil.
i) Potvrdenie zhotoviteľa o vyplatení svojich záväzkov voči subdodávateľom obsahujúci údaje: profesia/predmet subdodávky, obchodné meno subdodávateľa, ulica, PSČ, mesto, telefón, e-mail, kontaktná osoba, mobil, suma, dátum úhrady, podpis subdodávateľa. V prípade majetkového a/alebo personálneho prepojenia medzi zhotoviteľom a subdodávateľom predloží aj potvrdenie subdodávateľa v ďalšom rade o vyplatení záväzkov takéhoto subdodávateľa voči jeho subdodávateľom obsahujúci údaje: profesia/predmet subdodávky, obchodné meno subdodávateľa, ulica, PSČ, mesto, telefón, e-mail, kontaktná osoba, mobil, suma, dátum úhrady, podpis subdodávateľa.

2. Pokiaľ zhotoviteľ nepredloží všetky dokumenty a doklady uvedené ako súčasť zápisu o odovzdaní a prevzatí diela, dielo má vady brániace užívaniu a nie je pripravené k odovzdaniu.
3. Podpísaním zápisu o odovzdaní a prevzatí diela neprechádza na objednávateľa nebezpečenstvo škody na diele ani žiadnej jeho časti, pokiaľ objednávateľ prevezme dielo s drobnými vadami a nedorobkami nebrániacim užívaniu diela. K prechodu nebezpečenstva škody na diele na objednávateľa dochádza až úplným odstránením všetkých vád a nedorobkov vytknutých pri odovzdaní diela v zápise o odovzdaní a prevzatí diela, inak odovzdaním diela. V prípade zistenia, že dielo má vady a nedorobky, môže ho objednávateľ odmietnuť prevziať. Pokiaľ objednávateľ prevezme dielo s vadou alebo nedorobkom, nezbavuje sa týmto zhotoviteľ povinnosti vadu alebo nedorobok odstrániť. Zhotoviteľ je povinný vady a nedorobky uvedené v zápise o odovzdaní a prevzatí diela odstrániť v lehotách určených objednávateľom v zápise o odovzdaní a prevzatí diela.
4. Ak objednávateľ odmietne prevziať dielo, je povinný spísať zápis, v ktorom uvedie dôvody, pre ktoré dielo neprevzal. Po odstránení vád a nedorobkov, pre ktoré dielo nebolo prevzaté objednávateľom, opakuje sa preberacie konanie podľa tohto článku zmluvy. Zhotoviteľ sa zaväzuje odstrániť vady a nedorobky zistené pri preberaní diela v lehote písomne určenej objednávateľom, pokiaľ sa zmluvné strany písomne nedohodnú inak. 

Článok IX.
Zodpovednosť za vady diela a záručná doba

1. Zhotoviteľ zodpovedá za vady diela v zmysle § 560 a nasl. Obchodného zákonníka a za to, že dielo bude mať v čase odovzdania zhotoviteľom a prevzatia objednávateľom a po stanovenú záručnú dobu technické vlastnosti zhodné s požiadavkami všeobecne záväzných právnych predpisov, STN, STN EN a že nemá vady, ktoré by znižovali jeho hodnotu alebo schopnosť jeho užívania k v zmluve určenému účelu (záruka za akosť diela).
2. Dielo je vadné, ak nemá vlastnosti určené právnymi predpismi, ustanoveniami STN, STN EN alebo ak sa nevyhotoví podľa realizačnej projektovej dokumentácie predloženej objednávateľom.
3. Drobné odchýlky od realizačnej projektovej dokumentácie, ktoré nemenia prijaté riešenie, ani nezvyšujú cenu diela, sa nepovažujú za vady, ak boli dohodnuté aspoň súhlasným zápisom oboch zmluvných strán v stavebnom denníku.
4. 	Základná záručná doba na prevzaté dielo je 60 mesiacov. Záručná doba začína plynúť dňom odovzdania diela zhotoviteľom a prevzatia diela objednávateľom na základe zápisu o odovzdaní a prevzatí diela.
5. Náklady na odstránenie vád diela znáša zhotoviteľ, okrem tých prípadov, ak ide o vady, ktoré zavinil objednávateľ.
6. Vo veciach reklamácií a spôsobu vybavovania reklamácií platia v celom rozsahu ustanovenia Obchodného zákonníka a ďalších právnych predpisov a technických noriem platných na území Slovenskej republiky, pokiaľ sa zmluvné strany nedohodli inak.
7. Každá vada diela zistená objednávateľom počas záručnej doby musí byť bez zbytočného odkladu písomne oznámená zhotoviteľovi. Zhotoviteľ po oznámení vady písomne potvrdí objednávateľovi jej prijatie obratom, avšak najneskôr do 12 hodín od jej prijatia. Zhotoviteľ je povinný bezodkladne po oznámení vady diela objednávateľom, najneskôr však do dvoch pracovných dní po oznámení vady, vykonať šetrenie ohľadne vady a písomne informovať objednávateľa o charaktere vady, jej rozsahu, dôvodoch a príčinách a navrhovanom spôsobe jej odstránenia. V prípade, že bude možné vadu diela odstrániť viacerými spôsobmi, je zhotoviteľ povinný tieto spôsoby písomne oznámiť objednávateľovi a podať mu všetky dostupné a relevantné informácie o ich vhodnosti. Právo výberu spôsobu odstránenia vady diela má v každom jednotlivom prípade objednávateľ. V prípade, že nebude medzi zmluvnými stranami dohodnuté niečo iné, platí, že vady diela budú primárne odstraňované formou výmeny každej jednotlivej vadnej časti diela za novú časť bez vady.
8. Zmluvné strany sa dohodli na nasledujúcom postupe týkajúcom sa odstraňovania/opravovania tzv. urgentných vád diela. Na účely tejto zmluvy sa „urgentnou vadou“ diela rozumie akákoľvek vada, ktorá je na diele objavená počas jeho odovzdávania alebo v priebehu trvania záručnej doby a ktorá má podľa názoru objednávateľa taký charakter, že jej okamžité neodstránenie by viedlo alebo zrejme mohlo viesť ku škodám. V prípade, že bude objavená takáto urgentná vada, je objednávateľ povinný bezodkladne túto vadu zhotoviteľovi písomne oznámiť a upozorniť ho, že ide o urgentnú vadu. Výskyt urgentnej vady bude objednávateľom zdokumentovaný, napr. fotografiou.
9. Vady diela počas záručnej doby je zhotoviteľ povinný odstrániť bezodkladne najneskôr v lehote písomne určenej objednávateľom, pokiaľ nebude písomne dohodnuté inak. Zároveň si objednávateľ vyhradzuje právo nechať tieto vady odstrániť treťou stranou, ak ich zhotoviteľ neodstráni v lehote podľa tohto bodu zmluvy a vynaložené náklady uplatniť voči zhotoviteľovi; záruka na dielo zostáva nedotknutá.
10. V prípade výmeny vadnej časti diela alebo vykonania opravy časti diela, sa zhotoviteľ zaväzuje poskytnúť objednávateľovi na príslušné opravené či vymenené časti diela ďalšiu záruku, a to v rovnakej dĺžke, aká je poskytovaná na realizáciu diela podľa tejto zmluvy. Táto ďalšia záruka bude poskytnutá písomnou formou na celú novú záručnú dobu.

Článok X.
Poistenie 

1. Zhotoviteľ je povinný počas trvania tejto zmluvy mať uzatvorenú a účinnú poistnú zmluvu na poistenie všeobecnej zodpovednosti za škodu na minimálnu poistnú sumu minimálne vo výške ceny diela s DPH v mene EURO na  všetky škodové udalosti. Zhotoviteľ je povinný uzatvoriť poistenie všeobecnej zodpovednosti za škodu spôsobenú na zdraví (vrátane smrti) tretích osôb ako i za škodu spôsobenú na majetku tretích osôb (vrátane majetku objednávateľa), vrátane ušlého zisku. Poistenie všeobecnej zodpovednosti za škodu sa musí vzťahovať aj na škodu spôsobenú vadne vykonanou činnosťou, ktorá je predmetom zmluvy. V prípade, ak zhotoviteľ bude niektorú z činností vykonávať prostredníctvom subdodávateľa, vzťahujú sa vyššie uvedené povinnosti v celom rozsahu aj na tohto subdodávateľa.
2. Zhotoviteľ je povinný do 3 pracovných dní odo dňa doručenia písomnej výzvy objednávateľa predložiť objednávateľovi doklad preukazujúci, že zhotoviteľ uhradil poistné za obdobie podľa poistnej zmluvy v zmysle bodu 1. tohto článku zmluvy.
3. V prípade, ak je poistná zmluva uzatvorená na dobu neurčitú, zhotoviteľ je povinný predložiť objednávateľovi potvrdenie o zaplatení poistného za príslušné obdobie a predložiť mu príslušnú zmluvu. Zrušenie poistnej zmluvy bez jej nahradenia inou poistnou zmluvou počas platnosti a účinnosti tejto zmluvy je podstatným porušením tejto zmluvy.
4. Zhotoviteľ je povinný platiť riadne a včas poistné a plniť všetky povinnosti stanovené v poistnej zmluve a všeobecných poistných podmienkach príslušných poistiteľov. Akákoľvek zmena v poistných zmluvách podlieha po dobu platnosti tejto zmluvy predchádzajúcemu písomnému súhlasu objednávateľa. Zhotoviteľ nie je oprávnený postúpiť, založiť, vinkulovať alebo inak obdobne nakladať s poistným plnením alebo inými právami vyplývajúcimi z poistných zmlúv. 
5. Zhotoviteľ uhradí objednávateľovi zmluvnú pokutu vo výške 500,- eur za každý aj začatý deň omeškania s plnením akéhokoľvek jednotlivého záväzku týkajúceho sa poistných zmlúv.

Článok XI.
Zmluvné sankcie

1. Zmluvné strany sa dohodli na nasledovných zmluvných pokutách:
1.1. ak zhotoviteľ nedodrží termín ukončenia realizácie diela je objednávateľ oprávnený uplatniť si u zhotoviteľa jednorazovú zmluvnú pokutu vo výške 3 % z celkovej ceny za dielo bez DPH.
1.2.  ak bude zhotoviteľ v omeškaní so zhotovením diela v termínoch uvedených v článku IV bode 2 tejto zmluvy a/alebo v termínoch uvedených v časovom harmonograme, je objednávateľ oprávnený uplatniť si u zhotoviteľa zmluvnú pokutu vo výške 0,05 % z celkovej ceny za dielo bez DPH za každý aj začatý deň omeškania. Bod 1.1. tohto článku zmluvy nie je dotknutý.
1.3. za omeškanie s odstránením prípadných vád a nedorobkov zistených pri odovzdaní diela v určených termínoch, zaplatí zhotoviteľ objednávateľovi za každú vadu a nedorobok, a za každý deň omeškania zmluvnú pokutu vo výške 500,00 eur (slovom: päťsto eur ) bez DPH. Zmluvnú pokutu v rovnakej výške zaplatí zhotoviteľ aj v prípade omeškania s odstraňovaním reklamovaných vád v záručnej dobe podľa článku IX. bodu 8. tejto zmluvy.
2. V prípade omeškania objednávateľa s uhradením faktúry uhradí objednávateľ zhotoviteľovi úrok z omeškania vo výške 0,022 % z dlžnej čiastky za každý deň omeškania. Článok X. bod 5.. týmto nie je dotknutý.
3. Zmluvné strany sa dohodli, že zhotoviteľ je povinný zaplatiť objednávateľovi zmluvnú pokutu vo výške 1 000 eur (slovom: tisíc eur) bez DPH osobitne za každé jedno porušenie povinností uvedených v článku VI. bode 24 zmluvy a/alebo v článku VI. bode 35 tejto zmluvy.
4. Zmluvné strany sa dohodli, že v prípade porušenia plánu organizácie výstavby zhotoviteľom je objednávateľ oprávnený požadovať zaplatenie zmluvnej pokuty vo výške 1.500,- eur (slovom: tisícpäťsto eur) bez DPH za každé jednotlivé porušenie plánu organizácie výstavby zhotoviteľom.
5. Zmluvné strany sa dohodli, že v prípade porušenia povinnosti zhotoviteľa stanovenej v 
čl. III. bode 6 tejto zmluvy, je objednávateľ oprávnený požadovať zaplatenie zmluvnej pokuty vo výške 1.500,- eur (slovom: tisícpäťsto eur) bez DPH za porušenie uvedenej povinnosti.
6. V prípade, pokiaľ Zhotoviteľ použije pri zhotovovaní diela iné výrobky ako uvedené v Prílohe č. 1 tejto zmluvy (v časti „Návrh na plnenie kritérií) a to bez predchádzajúceho schválenia objednávateľom, je objednávateľ oprávnený uplatniť si u zhotoviteľa jednorazovú zmluvnú pokutu vo výške 3 % z celkovej ceny za dielo bez DPH za každý výrobok samostatne. 
7. Zmluvná pokuta patrí objednávateľovi za každé jedno porušenie povinnosti osobitne.
8. Zaplatením zmluvnej pokuty nie je dotknutý nárok objednávateľa na náhradu škody. Zmluvné pokuty sa nezapočítavajú na úhradu škôd, ktoré objednávateľovi vzniknú porušením zmluvnej povinnosti zhotoviteľa.
9. O použití ktorejkoľvek zo sankcií uvedených v tomto článku tejto zmluvy majú zmluvné strany povinnosť navzájom sa bezodkladne písomne informovať.
10. Zmluvné pokuty podľa tejto zmluvy sú splatné do 30 kalendárnych dní odo dňa doručenia faktúry druhej zmluvnej strane.

Článok XII.
Okolnosti vylučujúce zodpovednosť (vyššia moc)

1. Za porušenie zmluvy sa nepovažuje, ak ktorákoľvek zo zmluvných strán nie je schopná plniť svoje záväzky z dôvodov vyššej moci. Pod pojmom vyššia moc sa rozumie akákoľvek nepredvídateľná udalosť, ktorá je nezávislá od vôle zmluvných strán a jej následky sa nedajú odvrátiť (napr. požiar, povodeň, zemetrasenie, vojna, celoštátny štrajk, nepriaznivé poveternostné podmienky neumožňujúce realizáciu diela podľa	príslušných technologických postupov a noriem).
2. Na požiadanie zmluvnej strany, ktorej boli oznámené okolnosti vyššej moci je povinná dotknutá zmluvná strana predložiť hodnoverný dôkaz. Zhotoviteľ je povinný preukázať nepriaznivé poveternostné podmienky písomným potvrdením Slovenského hydrometeorologického ústavu. Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov. 
3. Tá zmluvná strana, ktorá sa odvolá na vyššiu moc, je povinná oznámiť pôsobenie a charakteristiku vyššej moci druhej zmluvnej strane najneskôr do 5 dní od vzniku tejto skutočnosti, ďalej budú zmluvné strany postupovať podľa Obchodného zákonníka.

Článok XIII.
Ukončenie zmluvy

1. Zmluva zanikne riadnym splnením predmetu zmluvy. Zmluva môže zaniknúť aj písomnou dohodou zmluvných strán alebo písomným odstúpením od zmluvy.
2. V prípade, ak nie je v tejto zmluve uvedené inak, môžu od tejto zmluvy zmluvné strany odstúpiť podľa ustanovení Obchodného zákonníka. Objednávateľ má ďalej právo okamžite odstúpiť od tejto zmluvy aj keď bude na zhotoviteľa podaný návrh na vyhlásenie konkurzu alebo povolená reštrukturalizácia.
3. Zmluvné strany sa dohodli, že v prípade podstatného porušenia zmluvných povinností jednou zmluvnou stranou, druhá zmluvná strana má právo okamžite odstúpiť od tejto zmluvy. V prípade, že ktorákoľvek zmluvná strana odstúpi od tejto zmluvy, musí písomné oznámenie o odstúpení od zmluvy doručiť druhej zmluvnej strane. Účinky odstúpenia nastanú dňom doručenia písomného oznámenia o odstúpení od zmluvy druhej zmluvnej strane. 
4. Za podstatné porušenie zmluvy podľa predchádzajúceho ustanovenia sa považujú:
4.1 ak zhotoviteľ alebo objednávateľ nebude plniť úlohy z kontrolných porád stavby,
ktoré majú vplyv na kvalitu prác a stanovenú lehotu realizácie diela,
4.2 ak zhotoviteľ nesplní podmienky poistenia podľa článku X. „Poistenie“ tejto
zmluvy,
4.3 zhotoviteľ bude realizovať dielo v rozpore s podmienkami dohodnutými v zmluve alebo technologickými postupmi určenými platnými predpismi,
4.4 neprevzatie miesta realizácie diela/staveniska zhotoviteľom,
4.5 ak zhotoviteľ nezloží záruku/poistenie záruk na vykonanie diela a ani neodovzdá bankovú záruku/poistenie záruk objednávateľovi s náležitosťami podľa príslušných ustanovení tejto zmluvy a/alebo v lehote stanovej v tejto zmluve, 
4.6 ak zhotoviteľ neodstráni vady a nedorobky zistené pri preberacom konaní alebo počas záručnej doby v lehote určenej podľa príslušných ustanovení tejto zmluvy,
4.7 vadné plnenie zhotoviteľa,
4.8 omeškanie objednávateľa s plnením finančných záväzkov vyplývajúcich z tejto zmluvy trvajúce dlhší čas ako 30 dní alebo,
4.9 podstatné porušenia zmluvy definované v iných ustanoveniach tejto zmluvy.
5. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej lehoty v trvaní najmenej desať dní, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy druhej zmluvnej strane.
6. V prípade odstúpenia od zmluvy ktorejkoľvek zo zmluvných strán má zhotoviteľ nárok na úhradu skutočne realizovaných prác na základe vykonanej inventarizácie na vykonanej časti diela.
Článok XIV.
Ostatné ustanovenia

1. Zhotoviteľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou.
2. Zhotoviteľ berie na vedomie, že prípadnú škodu spôsobenú krádežou, stratou, zničením alebo iným poškodením jeho majetku (v areáli stavby) znáša v plnej výške.

Článok XV.
Záverečné ustanovenia

1. Akékoľvek zmeny tejto zmluvy vyžadujú písomnú formu a súhlas zmluvných strán. Táto zmluva môže byť menená v súlade s príslušnými ustanoveniami zákona o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.
2. Zmluva je vyhotovená v štyroch rovnopisoch, z ktorých jeden rovnopis dostane zhotoviteľ a tri rovnopisy dostane objednávateľ.
3. Zmluvné strany sa dohodli, že písomná korešpondencia bude doručovaná na adresy uvedené v článku I tejto zmluvy, pokiaľ táto zmluva neurčuje inak a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3. pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v článku I tejto zmluvy, resp. na inú adresu písomne oznámenú druhej zmluvnej strane. Akákoľvek písomnosť podľa tejto zmluvy bude považovaná za riadne doručenú aj vtedy, ak ju adresát odmietne prevziať.
4. Táto zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami Obchodného zákonníka a ďalších všeobecne záväzných právnych predpisov.
5. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
6. Zmluvné strany sa zaväzujú prípadné zmeny právneho stavu, ktoré by mohli mať vplyv na plnenie podmienok tejto zmluvy, oznámiť písomne druhej zmluvnej strane najneskôr 30 dní pred predpokladanou zmenou.
7. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
8. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
9. Neoddeliteľnou súčasťou tejto zmluvy je:
Príloha č. 1 – Návrh na plnenie kritérií a Ponukový rozpočet 
Príloha č. 2 – Štatút zmenového konania
Príloha č. 3 – Grafický časový harmonogram realizácie diela
Príloha č. 4 – Podmienky realizácie diela týkajúce sa BOZP, OPP a OŽP
Príloha č. 5 – Zoznam subdodávateľov zhotoviteľa a Zoznam osôb určených na plnenie zmluvy
10. Táto zmluva (vrátane jej prípadných dodatkov) je povinne zverejňovaná zmluva podľa ustanovení § 5a zákona č. 211/2000 Z. z. o slobodnom prístupe k informáciám v znení neskorších predpisov (ďalej len „zákon o slobodnom prístupe k informáciám“) v spojení s ustanoveniami § 1 ods. 2 Obchodného zákonníka a ustanoveniami § 47a zákona č. 40/1964 Zb. Občianskeho zákonníka v znení neskorších predpisov. Zhotoviteľ súhlasí so zverejnením tejto zmluvy (vrátane jej prípadných dodatkov) a faktúr zhotoviteľa doručených objednávateľovi, pričom zhotoviteľ tiež disponuje písomným súhlasom inej dotknutej osoby (osoby konajúcej za zhotoviteľa) na zverejnenie jej údajov v tejto zmluve a vo faktúrach zhotoviteľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
11. Táto Zmluva o dielo nadobúda platnosť dňom jej podpisu obidvoma zmluvnými stranami a účinnosť po splnení všetkých nasledovných podmienok: 
	- zverejnenie zmluvy v súlade s § 47a ods. 1 Občianskeho zákonníka,
12. 	Objednávateľ pri spracúvaní osobných údajov dotknutých osôb zhotoviteľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. 
13. Zmluvné strany (každá za seba) zhodne vyhlasujú, že sú plne spôsobilé na právne úkony, že ich zmluvná voľnosť nie je žiadnym spôsobom obmedzená, že sú oprávnené plniť si v celom rozsahu záväzky dohodnuté touto zmluvou a že táto zmluva nevznikla v tiesni, ani za nápadne nevýhodných alebo nevyhovujúcich podmienok pre žiadnu zo zmluvných strán. Súčasne zmluvné strany (každá za seba) zhodne vyhlasujú, že sa s touto zmluvou dôkladne oboznámili a jej obsahu porozumeli, pričom táto zmluva je určitá a zrozumiteľná a plne zodpovedá slobodnej, vážnej a určitej vôli zmluvných strán. Na dôkaz týchto skutočností zmluvné strany prostredníctvom svojich oprávnených zástupcov podpísali túto zmluvu.
14. 	Zhotoviteľ sa zaväzuje strpieť výkon kontroly/auditu súvisiaceho s dodávanými prácami kedykoľvek počas platnosti a účinnosti Zmluvy o poskytnutí nenávratného finančného príspevku medzi príslušným riadiacim orgánom a objednávateľom a to oprávnenými osobami, najmä: 
a) Poskytovateľ a ním poverené osoby, 
b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby, 
c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, 
d)Orgán auditu, jeho spolupracujúce orgány a osoby poverené na výkon kontroly/auditu, 
e) Splnomocnení zástupcovia Európskej Komisie a Európskeho dvora audítorov, 
  f) Orgán zabezpečujúci ochranu finančných záujmov EÚ.

Za objednávateľa			Za zhotoviteľa

V Bratislave, dňa <vyplní VO>		V <vyplní uchádzač >, dňa <vyplní uchádzač >



......................................................		.......................................................		
<vyplní VO>				<vyplní uchádzač >
<vyplní VO>				<vyplní uchádzač>
[bookmark: Zmluva_o_dielo_výmena_šindľových_krytín_]
Príloha č. 1 k zmluve o dielo 

Ponukový rozpočet

Výkaz výmer vyplní uchádzač a predloží v ponuke.




Príloha č. 2 k zmluve o dielo 

ŠTATÚT
zmenového konania

Zmenové konanie je dohodnutý postup pri prijímaní navrhovaných zmien realizačnej projektovej dokumentácie v priebehu realizácie diela a je zamerané na urýchlenú realizáciu vzniknutých naviac prác v nevyhnutnom rozsahu. 
1. Predkladanie návrhov zmien 
1.1. Návrh na zmenu môže predkladať každá zmluvná strana (objednávateľ, zhotoviteľ). 
1.2. Návrhy na zmenu budú predkladané neodkladne po zistení nutnosti zmeny a to písomne – zápisom do stavebného denníka. 
1.3. Písomná požiadavka s návrhom zmeny bude obsahovať najmä: 
- kto návrh na zmenu predkladá (organizácia, meno, dátum), 
- označenie miesta, ktorého sa navrhovaná zmena týka, 
- súčasný stav realizačnej projektovej dokumentácie a realizácie, 
- názov a technický popis navrhovanej zmeny v prípade potreby vrátane potrebných náčrtkov, 
- uvedenie dôsledkov neprijatia zmeny, 
- zdôvodnenie ceny vrátane jej položkovitého ocenenia. Oceňovanie zmien bude podľa jednotkových cien uvedených v jednotlivých položkách podľa Prílohy č.1 – Ponukový rozpočet, - odhad časovej a finančnej náročnosti zmeny. 

2. Prerokovanie zmien. 
2.1. Objednávateľ písomne vyzve zhotoviteľa na rokovanie o návrhu zmeny. 
2.2. Na pracovnom prerokovaní návrhu zmeny sa posúdia najmä technické, administratívne a finančné podmienky návrhu zmeny. 
2.3. Pracovné prerokovanie sa musí uskutočniť i v prípade, že niektorý účastník zmenového konania má odmietavé stanovisko. 
2.4. Zmenové konanie organizuje objednávateľ za podmienky obdržania všetkých potrebných materiálov pre posúdenie návrhu zmeny. 

3. Schválenie zmien. 
3.1. Po pracovnom prerokovaní návrhu zmeny a jej prijatí bude podpísaná Zápisnica zmenovom konaní. 
3.2. Objednávateľ schválením a podpísaním Zápisnice zmenovom konaní objednáva realizáciu zmeny u zhotoviteľa. 
3.2. Realizovanie zmien je možné po potvrdení Zápisnice o zmenovom konaní obidvoma zmluvnými stranami. Zmeny, ktoré majú vplyv na termín ukončenia prác, rozsah diela alebo cenu diela budú potvrdené dodatkom k zmluve o dielo. 

4. Zástupcovia splnomocnení na pracovné prerokovanie a odsúhlasenie zmien: 

za objednávateľa: 
<vyplní VO>

za technický dozor objednávateľa: 
<vyplní VO>

za projektanta:
<vyplní VO>

za zhotoviteľa:
<vyplní uchádzač >

Príloha č. 3 k zmluve o dielo 
Grafický časový harmonogram realizácie diela

Spracuje uchádzač v súlade s termínmi realizácie diela podľa čl. IV. bod 2 tejto zmluvy a predloží v ponuke.


Príloha č. 4 k zmluve o dielo 

Podmienky realizácie diela týkajúce sa BOZP, OPP a OŽP

I. OCHRANA ŽIVOTNÉHO PROSTREDIA

1. Zhotoviteľ je pri realizovaní diela povinný dodržiavať ustanovenia všeobecne záväzných právnych predpisov o ochrane životného prostredia.
2. Zhotoviteľ je zodpovedný za znečistenie a poškodenie životného prostredia, ku ktorému došlo v súvislosti s realizovaním diela. Zhotoviteľ je povinný odstrániť následky takého znečistenia a poškodenia a nahradiť spôsobené škody. Zároveň znáša všetky sankcie s tým spojené.
3. Zhotoviteľ je povinný vlastné mechanizmy a mechanizmy svojich subdodávateľov prevádzkovať a udržiavať v riadnom technickom stave tak, aby nedochádzalo k únikom znečisťujúcich látok do životného prostredia. Je povinný mechanizmy a zariadenia prevádzkovať a udržiavať v súlade s podmienkami určenými ich výrobcami a právnymi predpismi v oblasti ochrany ovzdušia. V prípade zistenia porušenia uvedených povinností, má objednávateľ právo zastaviť prevádzku týchto mechanizmov a vykázať ich z staveniska.
4. Plnenie povinností pôvodcu a držiteľa odpadov pre odpady vznikajúce pri servisných, čistiacich alebo udržiavacích prácach vykonávaných v sídle alebo mieste podnikania alebo inom mieste pôsobenia objednávateľa, zabezpečuje objednávateľ v zmysle platného zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“).
5. Plnenie povinností pôvodcu a držiteľa odpadov pre odpady, ktoré vzniknú v súvislosti s vykonávaním iných prác pri realizovaní diela, je povinný zabezpečiť zhotoviteľ v zmysle platného zákona o odpadoch. Zhotoviteľ je povinný zaradiť odpad v zmysle katalógu odpadov, viesť evidenciu odpadov s evidovaním druhu a množstva odpadov, spôsobu nakladania s nimi, konečného zhodnocovateľa resp. zneškodňovateľa; triediť odpad podľa druhov a zabezpečiť prednostne jeho zhodnotenie, a ak to nie je možné, zabezpečiť jeho zneškodnenie u oprávnenej organizácie. Je povinný vypracovať a zabezpečiť schválenie zákonom požadovaných dokladov a získanie potrebných súhlasov. Kópie dokumentácie o nakladaní s odpadmi odovzdá pri odovzdaní vykonaných prác zhotoviteľ objednávateľovi.
6. Ak sú súčasťou diela látky alebo ak sú pri realizovaní diela použité látky, ktoré majú jednu alebo viac nebezpečných vlastností, je zhotoviteľ povinný v príslušnej dokumentácii charakterizovať riziká vyplývajúce z používania diela, identifikovať nebezpečenstvá a určiť opatrenia na bezpečnú manipuláciu, skladovanie a prepravu týchto látok resp. tohto diela, a to najmä z hľadiska ochrany zdravia a životného prostredia. V prípade, ak súčasťou diela je dodávka tovaru, ktorý obsahuje nebezpečné chemické látky alebo nebezpečné chemické prípravky, obchodný partner je povinný poskytnúť kartu bezpečnostných údajov v súlade s osobitnými právnymi predpismi.

II. BEZPEČNOSŤ A OCHRANA ZDRAVIA PRI PRÁCI A OCHRANA PRED POŽIARMI

1. Zhotoviteľ zodpovedá za prípravu a vykonávanie opatrení na zaistenie bezpečnosti, ochrany zdravia pri práci (ďalej len „BOZP“) a ochrany pred požiarmi (ďalej len „PO“), koordináciu činností a informovanosť svojich zamestnancov a osôb konajúcich v jeho mene, ako aj zamestnancov objednávateľa na staveniska, keď v súvislosti s jej plnením môže dôjsť k ohrozeniu oprávnených záujmov objednávateľa.
2.  Zhotoviteľ vykoná všetky potrebné opatrenia, aby zabezpečil na stavenisku v rozsahu predmetu zmluvy a v súvislosti s jej plnením bezpečnosť svojich zamestnancov, zamestnancov objednávateľa a ďalších osôb, ktoré sa s vedomím objednávateľa zdržujú na stavenisku.
3. Zhotoviteľ je povinný starať sa o bezpečnosť a ochranu zdravia všetkých osôb, ktoré sa nachádzajú s jeho vedomím na stavenisku.
4. Zhotoviteľ v súvislosti s plnením predmetu zmluvy môže užívať stavenisko, prevádzkovať pracovné prostriedky a používať pracovné postupy, len ak zodpovedajú predpisom na zaistenie bezpečnosti a ochrany zdravia pri práci, ak sú dodržané podmienky, ktoré vymedzil ich projektant, konštruktér, tvorca alebo výrobca a po vykonaní údržby, prehliadok, kontrol, skúšok ustanovených osobitnými predpismi alebo technickou dokumentáciou výrobcu.
5. Zhotoviteľ sa zaväzuje:
a) dodržiavať právne predpisy na zaistenie BOZP a PO; dodržiavať ostatné predpisy, zásady bezpečnej práce, zásady ochrany zdravia pri práci a zásady bezpečného správania na pracoviskách objednávateľa, dodržiavať určené technologické alebo pracovné postupy, návody, pravidlá, pokyny a interné predpisy objednávateľa, ktoré súvisia s plnením predmetu zmluvy a s ktorými bol oboznámený,
b) konať tak, aby umožnil zamestnancom objednávateľa a tretím osobám plniť povinnosti
na zaistenie BOZP a PO,
c) vykonávať opatrenia na zaistenie bezpečnosti a ochrany zdravia pri práci so zreteľom na všetky okolnosti týkajúce sa plnenia predmetu zmluvy a v súlade s právnymi predpismi a ostatnými predpismi na zaistenie bezpečnosti a ochrany zdravia pri práci, zohľadňovať pritom meniace sa skutočné a predvídateľné okolnosti. V tej súvislosti určovať bezpečné pracovné postupy, určovať a zabezpečovať ochranné opatrenia, ktoré sa musia vykonať, a určovať a zabezpečovať ochranné prostriedky, ktoré sa musia používať,
d) vykonávať iba práce, obsluhovať iba stroje a zariadenia a používať iba látky, ktoré boli určené špecifikáciou pre plnenie predmetu zmluvy,
e) zabezpečovať, aby pracoviská, komunikácie, organizácia práce, pracovné prostriedky, materiály, pracovné a výrobné postupy, ktoré využíva zhotoviteľ v súvislosti s plnením predmetu zmluvy neohrozovali bezpečnosť a zdravie osôb, ktoré sa oprávnene zdržujú na stavenisku,
f) bezodkladne oznamovať zodpovednému zástupcovi objednávateľa nedostatky a iné závažné skutočnosti, ktoré by pri práci mohli ohroziť bezpečnosť alebo zdravie zamestnancov objednávateľa alebo iných osôb, ktoré sa zdržujú na stavenisku, o ktorých sa dozvedel v súvislosti s jej plnením,
g) dodržiavať zákaz fajčenia a požívania alkoholických nápojov na pracoviskách objednávateľa. Zamestnanec zhotoviteľa alebo osoba konajúca v jeho mene je povinná podrobiť sa vyšetreniu, ktoré vykonáva objednávateľ oprávnenými zamestnancami za účelom zistenia, či nie je pod vplyvom alkoholických nápojov, omamných látok alebo psychotropných látok. Ak podľa postupov zisťovania, uvedených v internom predpise objednávateľa, bola u zamestnanca zhotoviteľa vykonaná kontrola na dodržiavanie zákazu požitia alkoholických nápojov, omamných látok alebo psychotropných látok, s pozitívnym výsledkom, tento zamestnanec sa stal pre objednávateľa neakceptovateľným a zhotoviteľ je povinný rešpektovať požiadavku objednávateľa na jeho výmenu.
6. Zhotoviteľ v súvislosti s plnením predmetu zmluvy je povinný vykonať ochranné opatrenia:
a) Zabezpečiť nepretržitú strážnu službu celého objektu (staveniska), náležite inštalovať, používať a udržiavať bezpečnostné a ochranné zariadenia nevyhnutné na zaistenie bezpečnosti, ochrany zdravia pri práci na stavenisku zmluvy. V tej súvislosti je povinný aj vhodne zabezpečiť stavenisko diela proti vstupu nepovolaných osôb.
b) môže začať realizovať dielo až vtedy, ak je stavenisko diela náležite zabezpečené, vybavené na bezpečný výkon práce a sú dodržané všetky podmienky na zaistenie bezpečnosti a ochrany zdravia ustanovené platnými právnymi predpismi. Zhotoviteľ zabezpečí dodržiavanie zákazu vstupovať a zdržiavať sa v priestore a vykonávať tam činnosti, ktoré by mohli bezprostredne ohroziť život alebo zdravie pokiaľ nevykonal a neskontroloval vykonanie všetkých opatrení na zaistenie bezpečnosti a ochrany zdravia pri práci.
c) dodržiavať bezpečnostné označenia, výstražné signály a príslušné upozornenia a pokyny kompetentných vedúcich zamestnancov objednávateľa na stavenisku.
d) povinný zreteľne označovať pracoviská a zariadenia , ktoré môžu ohroziť alebo poškodiť zdravie zamestnanca, a používať bezpečnostné a zdravotné označenie pri práci podľa osobitného predpisu,
e) zabezpečiť pohyb svojich zamestnancov a osôb konajúcich v jeho mene len na určenom pracovisku a v určenom priestore.
7. Zhotoviteľ je povinný bezodkladne oboznámiť objednávateľa o mimoriadnej udalosti (nebezpečná udalosť, pracovný úraz zamestnanca zhotoviteľa alebo inej osoby), ktorá sa stala v súvislosti s plnením predmetu zmluvy. O tomto je povinný informovať objednávateľa aj vtedy, ak k mimoriadnej udalosti nedošlo v súvislosti s plnením predmetu zmluvy ale na pracoviskách objednávateľa.
8. Zhotoviteľ zodpovedá za vedenie predpísanej technickej a prevádzkovej dokumentácie súvisiacej s jeho plnením predmetu zmluvy v rozsahu a kvalite určenej platným právnym predpisom a požiadavkami objednávateľa tak, aby zodpovedala skutočnému stavu.
9. Technickú dokumentáciu nevyhnutnú pre uvedenie diela do prevádzky a jeho užívanie v súlade s platnými právnymi predpismi je zhotoviteľ povinný odovzdať objednávateľovi najneskôr pri odovzdaní, resp. prevzatí diela. Projektová, sprievodná technická a prevádzková dokumentácia musí byť vyhotovená v slovenskom jazyku. Uvedené sa nevzťahuje na doklady, preukazujúce zhodu s požadovanými technickými predpismi podľa osobitného predpisu.
10. Zhotoviteľ pri plnení predmetu zmluvy vypracováva, vedie, uchováva a v prípade potreby neodkladne aktualizuje predpísanú dokumentáciu, záznamy a evidenciu súvisiacu so zabezpečením bezpečnosti a ochrany zdravia pri práci.
11. Zhotoviteľ za účelom vytvorenia podmienok na zaistenie bezpečnosti práce v súvislosti s plnením zmluvných činností musí vypracovať technologický alebo pracovný postup montáže ním montovaných stavebných a technologických konštrukcií, obsahujúci požiadavky na zaistenie bezpečnosti a ochrany zdravia pri práci.
12. Zhotoviteľ pri zmene podmienok, ktoré môžu v súvislosti s plnením predmetu zmluvy nepriaznivo ovplyvniť bezpečnosť práce, je povinný vykonať potrebné zmeny technologických alebo pracovných postupov.
13. Vyrábať, montovať, rekonštruovať, opravovať, udržiavať vyhradené technické zariadenia, vykonávať ich odborné prehliadky a odborné skúšky môže zhotoviteľ iba na základe oprávnenia, ktoré mu na tieto činnosti vydal orgán inšpekcie práce.
14. Zhotoviteľ zodpovedá za kvalifikáciu, odbornú a zdravotnú spôsobilosť svojich zamestnancov a osôb konajúcich v jeho mene, určenú pre výkon zmluvných činností. V tej súvislosti je povinný zaraďovať zamestnancov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa právnych predpisov a ostatných predpisov na zaistenie bezpečnosti a ochrany zdravia pri práci.
15. Zhotoviteľ poveruje obsluhou určených pracovných prostriedkov a vykonávaním určených činností ustanovených právnymi a ostatnými predpismi na zaistenie bezpečnosti a ochrany zdravia pri práci osoby na základe ich platného osvedčenia na vykonávanie činnosti alebo preukazu na vykonávanie činnosti vydaného oprávnenou právnickou osobou, fyzickou osobou alebo právnickou osobou, ktorá má na to oprávnenie. Zhotoviteľ písomne poveruje osoby, ktoré v jeho mene realizujú dielo vykonávaním činností s vyšším rizikom, ktoré ustanovil osobitný predpis.
16. Objednávateľ zabezpečí oboznámenie zamestnancov zhotoviteľa pred začatím plnenia
predmetu zmluvy a v jej súvislosti:
a) s príslušnými právnymi predpismi a ostatnými predpismi na zaistenie BOZP,
b) s existujúcimi a predvídateľnými nebezpečenstvami a ohrozeniami a ich dopadmi, s ochranou pred nimi,
c) so zákazom vstupovať do priestorov, zdržovať sa v priestoroch a vykonávať činnosti, ktoré by mohli bezprostredne ohroziť život alebo zdravie osôb, participujúcich na plnení predmetu zmluvy,
d) so zásadami bezpečnej práce a zásadami bezpečného správania na pracoviskách objednávateľa,
e) so súvisiacimi internými pokynmi objednávateľa,
f) s opatreniami a postupmi v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie.
17. Zhotoviteľ sa zaväzuje realizovať dielo až po absolvovaní školenia BOZP a ochrany pred požiarmi všetkých jeho zamestnancov alebo osôb konajúcich v jeho mene podieľajúcich sa na realizácii predmetu zmluvy pred jej začatím a ďalej v intervaloch určených objednávateľom.
18. Zhotoviteľ je povinný preukázateľne oboznámiť objednávateľa s rizikami a ohrozeniami, ktoré vyplývajú z činnosti zhotoviteľa pre zamestnancov objednávateľa alebo iné osoby, ktoré sa dôvodne zdržujú na stavenisku.
19. Ak pri plnení predmetu zmluvy nastanú okolnosti, na základe ktorých je objednávateľ v zmysle NV SR č. 396/2006 Z. z. o minimálnych bezpečnostných a zdravotných požiadavkách na stavenisko povinný zabezpečiť koordináciu bezpečnosti ustanoveným koordinátorom, zhotoviteľ je povinný objednávateľa neodkladne písomne na túto skutočnosť upozorniť.
20. Zhotoviteľ je povinný zabezpečiť, aby pracoviská, stroje, zariadenia, nástroje, látky a pod., na ktorých resp. s ktorými pracuje a ktoré využíva pri plnení predmetu tejto zmluvy, zodpovedali príslušným predpisom a neohrozovali bezpečnosť a ochranu zdravia pri práci. Za tým účelom je povinný ich používať iba za prevádzkových a pracovných podmienok, pre ktoré boli konštruované a vyrobené a vykonávať ich potrebnú údržbu, opravy a kontroly.
21. Zhotoviteľ je povinný vybaviť svojich zamestnancov na vlastné náklady osobnými ochrannými pracovnými prostriedkami (ďalej len „OOPP“), adekvátnymi prostrediu a ohrozeniam, ktorým sú vystavení v súvislosti s plnením predmetu zmluvy. Zároveň zodpovedá za vybavenie a označenie OOPP osôb konajúcich v jeho mene.
22. Zamestnanci zhotoviteľa, ako aj osoby konajúce v jeho mene sú povinní používať určeným spôsobom pridelené OOPP.
23. Zhotoviteľ pri vykonávaní činností spojených so zvýšeným nebezpečenstvom vzniku požiaru zodpovedá za plnenie úloh vyplývajúcich z ustanovení platných právnych predpisov v oblasti ochrany pred požiarmi. O takejto činnosti je vždy povinný informovať zástupcu objednávateľa a pritom je povinný rešpektovať jeho pokyny v súvislosti so zabezpečením resp. vykonaním protipožiarnych opatrení.
24. Zváracie práce a inú manipuláciu s otvoreným ohňom na pracoviskách so zvýšeným požiarnym nebezpečenstvom je zhotoviteľ oprávnený vykonávať len na základe písomného povolenia na prácu vystaveného objednávateľom.
25. Zhotoviteľ je povinný v súvislosti s plnením predmetu zmluvy vykonať opatrenia a určiť postupy na zabezpečenie poskytnutia prvej pomoci, vykonanie záchranných prác, evakuáciu zamestnancov a zabezpečiť prostriedky potrebné na ochranu života a zdravia zamestnancov na stavenisku pre prípad vzniku bezprostredného a vážneho ohrozenia života alebo zdravia. O vykonaných opatreniach informuje objednávateľa a ďalšie osoby zdržujúce sa na stavenisku.
26. Objednávateľ prostredníctvom bezpečnostného technika alebo koordinátora bezpečnosti je oprávnený kontrolovať a vyžadovať plnenie zmluvných ustanovení v oblasti bezpečnosti a ochrany zdravia pri práci, dodržiavanie právnych predpisov a ostatných predpisov na zaistenie bezpečnosti a ochrany zdravia pri práci, zásad bezpečnej práce, ochrany zdravia pri práci a bezpečného správania na pracovisku a bezpečných pracovných postupov zamestnancami zhotoviteľa a ďalšími osobami, ktoré sa zúčastňujú na plnení predmetu zmluvy. Zhotoviteľ je povinný odstraňovať nedostatky zistené kontrolnou činnosťou objednávateľa a o tomto ho preukázateľne informovať.
27. Príslušný bezpečnostný technik a koordinátor bezpečnosti sú oprávnení uložiť zástupcovi zhotoviteľa vykonanie nevyhnutných opatrení na ochranu bezpečnosti a zdravia osôb, zdržujúcich sa na stavenisku. Ak je bezprostredne ohrozený život alebo zdravie zamestnancov, uložené opatrenie platí až do jeho zrušenia tým, kto ho uložil alebo zástupcom objednávateľa.
28. Záznamy o vykonaní kontroly dodržiavania opatrení na zabezpečenie bezpečnosti a ochrany zdravia pri práci a prijatých opatreniach kompetentné osoby zaznamenávajú do stavebného resp. montážneho denníka. Ak v súvislosti s plnením predmetu zmluvy stavebný alebo montážny denník nie je vedený, osoby oprávnené vykonávať kontrolu dodržiavania opatrení na zaistenie bezpečnosti a ochrany zdravia pri práci písomný záznam z kontroly odovzdávajú zamestnancovi zhotoviteľa, pričom tento prevzatie dokumentu potvrdzuje svojim podpisom. O splnení opatrení zhotoviteľ informuje písomne osobu, ktorá opatrenie uložila a zástupcom objednávateľa.
29. Zhotoviteľ je povinný bezodkladne oznamovať zodpovednému zástupcovi objednávateľa nedostatky a iné závažné skutočnosti, ktoré by pri práci mohli ohroziť bezpečnosť alebo zdravie jeho zamestnancov, zamestnancov objednávateľa alebo tretích osôb, o ktorých sa dozvedel v súvislosti s plnením predmetu zmluvy.
30. Zhotoviteľ bezodkladne a najneskôr v určených termínoch odstraňuje nedostatky zistené pri jeho plnení predmetu zmluvy, ktoré majú potenciál ohroziť bezpečnosť alebo zdravie osôb, ktoré boli zistené kontrolnou činnosťou objednávateľa alebo ktoré boli zistené vlastnou činnosťou zhotoviteľa a ktorých odstránenie je v jeho kompetencii.
31. Náklady, ktoré vzniknú objednávateľovi z dôvodu porušenia predpisov na zaistenie BOZP a OPP zhotoviteľom, alebo tretími osobami, ktoré konajú v jeho mene v súvislosti s plnením predmetu zmluvy znáša zhotoviteľ.
32. Za škody, ktoré vzniknú objednávateľovi nevykonaním alebo nedostatočným vykonaním preventívnych opatrení a ďalších opatrení na zaistenie BOZP a OPP zhotoviteľom, nedostatočnou koordináciou a informovanosťou v súvislosti s plnením predmetu zmluvy zodpovedá zhotoviteľ.



Príloha č. 5 k zmluve o dielo 

Zoznam subdodávateľov zhotoviteľa


Verejný obstarávateľ vyžaduje, aby subdodávateľ spĺňal podmienky podľa § 41 ods. 1 písm. b) zákona, teda aby navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až g) a ods. 7 a 8 zákona; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť.

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:
1. údaje o všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. 


Úspešný uchádzač môže pridať toľko riadkov v tabuľke koľko potrebuje.
V prípade, ak úspešný uchádzač nebude mať subdodávateľov uvedie túto skutočnosť v tabuľke.

	p.č.
	Obchodné meno, sídlo subdodávateľa, IČO, zápis do príslušného obchodného registra
	Osoba oprávnená konať za subdodávateľa (meno a priezvisko, adresa pobytu, dátum narodenia)

	1.
	<vyplní uchádzač>
	<vyplní uchádzač>

	2.
	<vyplní uchádzač>
	<vyplní uchádzač>

	3.
	<vyplní uchádzač>
	<vyplní uchádzač>



Zoznam osôb určených na plnenie zmluvy

< Vyplní uchádzač – v tabuľke uvedie meno osoby, funkciu a kontaktné údaje, počet riadkov doplní uchádzač podľa potreby>

	p.č.
	Meno a Priezvisko
	Funkcia, kontaktné údaje

	1.
	< vyplní uchádzač>
	< vyplní uchádzač>

	2.
	< vyplní uchádzač>
	< vyplní uchádzač>

	3.
	< vyplní uchádzač>
	< vyplní uchádzač>

	4.
	< vyplní uchádzač>
	< vyplní uchádzač>






